
Cl. Claudiani carmina ad eius aetatis historiam ac- 
curatius describendam arcessita quidem videmus, sed J 
prorsus temere nec ullis certis legibus aut rationibus caute S 
investigatis, nisi in vaga quadam et nimis arapla diffi- 
dendi et suspicandi ratione acquiescimus. Qualis vero 
quantaque illis tribuenda sit fides, eo gravior exstat in- 
quisitio, quo maior ceterorum fontium cum sterilitas et 
inopia tum sordida apparet vilitas. Videatur quidem rem 
leviter considerantibus magis ludicrum et fallax funda- 
mentum illis canninibus cogitari non posse. Namque 
fuit Claudianus aulae vel potius Stiliconi totus de- 
ditus, Serenae Stiliconis coniugis opera ipse uxorem 
illustrem et locupletem duxit 1 ), patronum suum omnibus 
quibus poeta abundabat laudum copiis praedicavit, rerum 
descriptioncm uberrimis luxuriosi ingenii ornamentis per- 
texuit, res canendas prout laudibus suis aptas libere elegit 
nec ut earum verum ac continuum ordinem servaret co 
actus, vitia praetermittcre, floribus tegere potuit: neque 
tamen ceteris fontibus inferior babendus est, immo baud 
paucis virtutibus illis excellit. Perscrutantes enim illos 
tantam intimarum de toto rerum statu opinionum dissen- 
sionem cognoscimus, qua etiam de singulis rebus ac viris 
iudiciorura consensus vel similitudo exstare non potuerit. 
Gentilium enim, quae veterum deorum cultum spectabant, 
rerum auctoritas viresque moriturae erant acri quadam 
desperatione iam repugnantes: novae et christianae res 



») Claud. Epist, II, 43-48. 

opinionesque victrices victas illas prorsus exstinguere 
studebant: illae interiturum, hae orturum esse rerum flo- 
rem lucemque contendebant, cum ubique homines mundi 
ordinem ac salutem suis de divinis rebus sententiis con- 
nectant. Tam igitur contrariis inter se ac fervidis opi- 
nionibus occupati et quasi perfusi scriptores de singu- 
larum rerum natura sobrie iudicare non poterant. Acce- 
debat iam mentium, quae tum grassabatur, vanitas et, 
quae mendacia fingit, levitas, ita ut et magis sobrius et 
probus auctor non ipse mutans aut fingens, dummodo aut 
vetera aut nova sacra coleret, e nuntiorum valde discre- 
pantium turba eos, qui in suas valebant opiniones, 
amplecteretur. Quare plane dissidentia de praecipuis 
illorum temporum viris non solum iudicia, sed ipsae res 
proferuntur, ut de Constantino, Iuliano, Theodosio 1 ). 
Hla vero mens, quae praecepta aliqua sententia im- 
buta ac perfusa omnia de singulis rebus nec integris 
traditis nec diligenti studio examinatis iudicia accom- 
modat, rerum fidem vix minus laedit, quam poetae ani- 
mus, patrono alicui deditus et addictus, cuius studii 
et amoris, dum poetae ingenium honestum sit, aliqua 
certe causa in praedicati viri indole ac moribus posita 
esse solet. Iam Claudiani, quicunque mores fuerunt, 
carminibus patet, honesti sensum atque iudicium* sanis- 
simum fuisse. Sed ut aequum de poeta statuamus iudi- 
cium, e suae aetatis statu exaininandus est, ne totius 



*) Etiam apcrtissimas, quae sub oculos cadunt, rcs in diversas 
partes esse relatas optiine doccnt, quac de Theodosii mensae ant 
luxu aut parsimonia narrantur. y?o.www.9lV,27,28,34,45,50 et Phi- 
lostorgiwf XI, 2 mensae luxui nimis eum deditura fuisse contendunt, 
S. Aur. Victor: Epit. de Caes. cap. XLVIII, 10 eius temperan- 
tiam diserte laudat et Pacatm Drejmnius panegyr. mcnsae sum- 
ptus ab eo minutos eiusque excmplo privatorum hominum luxu- 
riawt coercitam esse narrat. 

aetatis vitia, quibus singuli viri fere semper affici solent, 
soli imputemus Claudiano. Ac praecipuum aetatis vitium 
in ingeniorum intemperantia quadam et immodico omnia ? 
augendij exaggerandi stimido positum est, quo mens 
certis imaginum modis ac finibus contemptis nullos rerum 
gradus cognoscit sed omnia aut summa aut infima, aut 
optima aut pessima existimat. Quod maxime conspicuum \ 
est in largo quem adhibet mythorum apparatu. Neque 
iis ita utitur, ut suae aetatis res ac viros illis summis et 
pracclarissimis liumanarum rerum imaginibus comparando 
appropinquare studeat, sed mythos ut multo inferiores 
suis rebus substernit. Ita multis ac molestis utitur ar 
gutiis ut mythorum imagines arcessitas ab ipsius ae- 
tate valde superari diserte demonstret. Ac quo inanior 
sit res laudanda, eo uberiorem esse poetam in his com- 
parationibus cumulandis, ita ut Honorium omnibus diis, 
ipso Iove augustiorem praedicet, postea iam apertius 
elucebit. Iam alterum, quo iniquius iudicium Claudianus 
facile subire possit, vitium vilitate et mediocritate mul- { 
tarum, quas canit, rerum procreatur, qua poeta cogitur, 
ut artificiosa laudum argumenta arcessat ipsius ingenio 
aperte repugnantia. Aliis enim locis prorsus contrariam 
eamque sanissimam de iisdem rebus sententiam prodit. 
Ita eodem carmine, quo Ilonorium laudat nulla privatae 
sortis contagia passum, Theodosium effert, qui non ge- 
neris dono imperium nactus sit 1 ). Ita cum multis locis 
aetati8 suae fortunam summis laudibus praedicet, cuius 
viri ac res splcndidae praeterita tempora longe superent, 
aliis locis temporum vitia clademque sano iudicio per- 
spicit 2 ): aetatem suam ut luxu ac mollitia effeminatam 
carpit, quae leves calamitates sustinerc non possit 3 ), Sti- 

') De IV cons. Hon. 41 sqq. et 121 sqq. 
*) De laud. Stil. II 201, in Eutr. II, 126. 
3 ) De bello Getico 160 sqq. 

liconis severos mores corruptis aevi moribus opponit 1 ). 
Ac lubentissime in describenda veterum morum simplici- 
tate ac temperantia versatur 2 ), quae imagines, etsi dili- 
gcntissimum quo poeta Virgilii, Lucani, Ovidii, Senecae 
opera perlegit studium redolent 3 ), eo certius de Claudiani 
ingeuio iudicium faciunt, quod profecto non ingenii inopia 
uberrimus poeta ad talem quasi ornatum orationi inse- 
rendum perducebatur. Neque minus Claudianus summum 
liberae reipnblicae amorem aperte prodit*) idque ipsum 
in llonorii Stiliconisque laudibus effert, quod vetera rei- 
publicae instituta priscaeque libertatis quasi membra re- 
vocaverint, senatus populique auetoritotem restituerint. 
Cuiusmodi res si tanto studio ac gaudio effert eo gra- 
viores sunt, quod poetico splendore allicere Claudianum 
non poterant. Porro ex praeceptis, quae apud poetam 
nostrum 5 ) Theodosius dat filio suo, optime colliges, quas 
virtutes Claudianus imperatori maxime necessarias exis- 
timaverit: nempe animi continentiam , clementiam, mo- 
destum, qui publicam voluntatem spectat animum ; odit 
et potestatem, quae sola origine nititur et regni super- 
biam, quam nec in Caesare nec in Tarquinio a populo 
toleratam esse mcmorat. — Quibus omnibus id tantum 
probiberc volui, quominus ex eius carminum apertis vitiis 
iniquius et inanius de poetae mente ac natura iudicium 
statueretur. Iam quid porro e Claudiani vitae cond.icione, 
vitiis ac virtutibus conspicuis ad eius fidem certius de- 
finiendam concludi licet? — Cum alii, qui nobis praesto 



») De laud. Stil. II, 116. 

2 ) De IV cons. Hon. 399-418; In Ruf. I, 52, 200 - 204; 
In Eutr. I, 435. 

3 ) Cf. Barthii et Heinsii commentarios. 

4 ) De b. Gildon. 49-51, 76 sqq.; De IV cons. H. 310; De 
b. Get. 105; De 1. Stil. III, 89. - 

*) Claud. De IV cons. Ilon. 214—352. 

sunt, scriptores nec domicilio suo rebus ac viris descriptis 
tam vicini nec res dum praeparantur et peraguntur, ut 
ClaudianuSj oculis quasi sectati multis ac contrariis inter 
se nuntiis in accommodanda suis opinionibus rerum nar- 
ratione valde adiuvarentur, poeta noster y si in sua studia 
res vertere volebat, aperta mendacia fraudis sibi con- 
scius Jtngeret necesse erat Neque poterat, etsi voluit, 
Claudianus rerum ut ita dicam externa corpora lacdere, 
cum auditores vel lectores recentissima eas tenerent me- 
moria neque coram his plane mentiri liceret. Quibus 
vero remediis et artibus rerum colorem suis studiis ac- 
commodaverit, dili^entius nunc inquiramus. 

Primum e Claudiani ingenio esse apparet res ac 
^ viros ita describere, ut eorum imagines mente perceptas 
libere compleat et augeat. Quare ut Stiliconi omnes 
omnino tribuit virtutes et, quae in aliis omnibus morta- 
libus dispersa et sin^ula eniteant, in Stilicone solo con- 
sociata esse dicit l ), ita dispertita inter alios impios viros 
vitia Rufinus collecta tenet 2 ) et ipsa Megaera peiori se 
viro quasi invidens a poeta describitur. Quid iam veri 
in hoc universo virtutum et vitiorum tanquam cumulo 
insit quomodo cognoscitur? Nonne poeta certarum per- 
sonarum atque historiae ratione prorsus neglecta meras 
imagines finxisse videtur optimi et pessimi honiiuuim 
quorum alteri Stiliconis, alteri Rufiui indidit nomcn? 
Non tam vilem et incertum testem Claudianum esse 
contendo: remoto enim mythorum, figurarum toto appa- 
ratu in iis tantum vitiis et virtutibus certius et largius 
describendis versari eum perspicimus, in quibus versari 
salva fide bonaque mente ei liceat. Ita Olybrius et Pro- 
bimts consules rhetoricis, qui eius aetatis et Claudiani 



/ 



») Claud. De laud. Stil. I, 24—35. 
2 ) Claud. In Ruf. I, 89-115. 

erant, floribus supra omnes, quos Roma procreavit, viros 
efferuntur *) ; ubi vero ad singulas virtutes describendas 
aggreditur, eorum eruditionem y eloquentiam, temperantiam, 
severitatem praedicat 2 ), quas si libere et leviter arcessi- 
tas esse suspicaris, cur non plures et splendidiores vir- 
tutes elegerit poeta iure mireris. Idcmque de Probi 
patris laudibus valel, cuius magnam gloriam communi- 
bus orationis figuris tollit 3 ), praecipuam vero ac paene 
solam virtutem summam liberalitatem diserte praedicat 4 ), 
quam necinter singulares nec inter sublimiores nume- 
randam profecto ideo tantum describit, quia re vera ea 
potissimum Probus excellebat. Accedit, quod summa 
quae de tota Hesperia Probus sibi comparaverit merita, 
poeta brevissime attingit 0 ); quae fusius exposuisset, nisi 
merum orationis m % namentum ea peperisset; sed ad tri- 
tissimos poetarum flores statim m convertitur Claudianus. 

Eadem causa e corporis exercitationibus praesertim 
equitandi et venandi artibus sat vulgaribus tam uber- 
rime descriptis 6 ) valuisse iis revera Honorium iure con- 
cludas. Porro Serenae Stiliconis uxoris eruditionem littera- 
rumque studium, quod non inter communes quae feminis 
tribuuntur laudes est, disertius nec usitato verborum 
ornatu memorat 7 ), ita ut hac virtute excelluisse ea pu- 
tanda sit. Ita latentem quasi sub illo imaginum et 
luxuriantium sententiarum cumulo rerum verum statum 
cauta inquisitione saepe elici posse videmus. Ubi vero 
gravissimas virtutes, vitia, res quascunque breviter ac 
leviter tantum perstringit quasi officio et necessitati satis- 
facturus, iusta suspicione eas examinabimus. 

Dein cum Claudianus argutarum et salsarum com- 

*) In Prob. et Olyb. cons. 142—150; 2 ) vss. 150—155; 
8 ) vss. 166— 174, 31—41; 4 ) vss. 42—54; 5 ) vss. 1(57— 168; 
•) De III cons. Hon. 40—50 ; 7 ) De nupt. Ilon. et Mar. 230 
et Epigr. V, 3. 

parationum et descriptionum vald>i studiosus sit, interdum 
ut rerum et verborum acumen ejjiciat aliquid addere, 
res augere eum vix mirum est Ita in Eutropii fortuna 
describenda servilem Byzantiui senatus aninium et foedam, ■ 
qua Eunuclium colebant, adulationcm tam diserte et vivide 
describit 1 ), ut eo acerbior evadat irrisio tantis honoribus 
vili eunucho tributis; in Kufino earpendo, quem haud 
dubie non minori quam Eutropium colebant devotione 
et obsequio, illani descriptioneni ommittit, quippe quae 
hoc loc% salem illum non habeat. 

Etiam acutam illam paratae iam in Thracia pugnae 
dcscriptionem*), quae Arcadii edicto Stiliconcm Orientali 
imperio discederc iubentis prohibetur, eodem sensu acci- ^ 
piendam esse puto. Parum enim verisimile mihi esse 
videtur ipso illo temporU momento, quo exercitus parati 
ac dispositi pu^uam commissuri erant, Arcadii litteras 
allatas, Stiliconem vero cum Occidentalis imperii copiis 
statim reversum esse certa victoria praetermissa. 
Voluit haud dubie Claudianus cum Stiliconis con- 
tiuentem ac religiosum animum tum Rufini perniciosam 
proditionem, qui hostes tembiles ac totara Graeciara 
vastaturos iu miseriae quasi limine Stiliconis manibus 
eripuisset, acutissime et salsissime describere. Ita ea, 
quae Kufini necem praecedunt 3 ) , praesertim mira in 
Arcadium insolentia, qua imperii partem sibi vindicat, 
ideo linguntur, ut hac superbia et audaci fiducia foedus ^ 
interitus eo acerbius discrepet. Ita Leonis exercitum 
vino cibisque gravatum ab hostibus deletum esse narrat 4 ), 
quia haec cladis causa poetae, qui ubique Eutropii to- 
tiusque Ryzantini imperii enervatas et marcidas vires 

*) Prolog. in Eutr. II 57—58; in Eutr. II 63—70, 134-140. 

2 ) In Kuf. II, 171 sqq. 

3 ) In Ruf. II, 292—400, praecipue vss. 380—384. 
*) In Eutr. U 432 sqq. 

perstringit, acerbissima et aptissima visa est. Inde et 
descriptio servilium, quibus Eutropius functus est, mune- 
rum 1 ), adulantium titulorum quibus eius statuae oruatae 
erant 2 ), porro Eutropii iudicis descriptio 3 ) orta est. 
Crudelissimas quidem in iudiciis sententias Eutro- 
pium imperatori iudicibusque quasi in aures insusurasse 
Zosimus narrat 1 ): ipsum iudicis munere functum esse 
Eutropium non traditum est: satirae vero Claudianeae 
fuit foedum servum describere omnia omnino munera 
et comulis et itidicis et ducis maculantem. Huc etiam 
illud spectat, quod contemtu liberum factum Eutropium 
poeta dicit 5 ), sororique suae interdum imperii curam 
traderc 6 ), quodque de eius sociorum iura regentium 
notis inustis loquitur 7 ): quae omnia totius Urientalis 
imperii administrationis acerbissiina irrisio gignit; neque 
Hosii descriptio*) eius verae naturae accommodata est, 
sed ut acuti evadant lusus verboriim, qui coqui opificium, 
quo antea functus erat Hosius, describunt, Leonis des- 
criptio 9 ) plus habet fidei, quippe quae non tam acutis 
et facetis signijicationibus orta sit. — Neque temporum 
rationem ubique strictam servat Claudianus acuminandae 
rei studio pellectus. Ita Honorium ipso anno natali iam con- 
sulem factum esse canit 10 ). Iam cum consul esset Honorius 
a. CCCLXXXVI, Claudiano teste natus est a.^CCCLXXXV. 
Alii fere omnes scriptores n ) a. CCCLXXXIV eum natum 
esse referunt neque meo iudicio de eo dubitari licet. 
Claudianus enim levis illius vitii negligens ut eximiam 



*) In Eutr. I, 32-131; 2 ) In Eutr. II, 79-84; 
3 ) In Eutr. I, 229-234 ; 297; II, 72; ») Zosim. V, 9-10. 
5 ) In Eutr. I, 132; °) In Eutr. U, 88—95; 
') In Eutr. II, 342—345; R ) In Eutr. II, 347—350. 
•) In Eutr. U, 376-390. ,0 ) De IV cons. Hon. 153. 
n ) Prosperi chron.; Idatii chron. ct fast.; Marcellin. Com. 
chron.; chron. Alexandr. ; Socratis hist. ecclcs. 

pueri fortunam argute et facete describat, consulatum 
in ipso anno natali ponit. 

Porro cum Claudiano — quod iam diximus — 
externum rerum statum et apertum exitum laedere non 
liceretj tria restabant remcdia, quibus res minus splen- 
didas tractare poterat. Etenim aut reticere eas aut arti- 
ficiosa quadam describendi ratione y larga excusatione et 
explicatione tueri et in sua studia vertere aut prudenti 
celeritate narrationem praecidere et ad aliud transire ei 
licebat. Ita in bello Gildoiiico describendo id ipsum, 
quo Stiliconi multum profecto gloriae adimitur, dico quod 
expeditioni felicissimae ipse non interfuit, ut summam 
Stiliconis prudentiam totiusque laudis quasi florem effert *). 
Bellum Geticum enarrans id Stiliconi magnae laudi tri- 
buit poeta, quod Alaricum non funditus deleverit, sed tan- 
tum depulerit 2 ). Belli vero in Thracia gesti narratione non 
absoluta exitum in dubio relinquit 3 ); etenim etsi ipsum 
Martem arcessit eiusque et Stiliconis quasi socii splen- 
djdam virtutem praedicat, tamen ipsius pugnae descriptio 
tam brevis et va^a est tamque vul^arem et rhetoricum 
ornatum praebet neque disertis aut sobriis verbis victo- 
riam reportatam esse dicit, ut non apertum victorem 
Stiliconem extitisse iure concludas; idque ipse poeta 
comprobare vfdetur, cum pugnae descriptione praecisa 1 ) 
Megaeram fingat Iustitiam acerbissime irridentem, hanc 
imminenti Kufini morte futuraque gloria se consolantem. 
— Eadem ratione belli in Graecia gesti narrationem 5 ) 
subito abrumpit in septemtrionalia transcurrens. Getas 
prosus inclusos et aqua prohibitos esse refert; qui vero 
exitus totius belli fuerit, non dicit. Narrat quidem alio 
loco 6 ), Alaricum tum foedere servatum esse, quod Arca- 

») De laud. Stil. 1,333-346; 2 ) De VI, cons. Hon. 300-308; 

s ) In Ruf. I, 308— 3S7; 4 ) In Ruf. I, 354; 

6 ) De IV cons. Hon. 459—484; 6 ) De b. Getico 516—517. 

dius cum eo inierit. Sed hane non veram fuisse causam 
cum totius rei et Stiliconis uatura, tuni id ipsum com- 
probat, quod priori loco nihil eiusmodi profert. Num 
vero is, qui omnem Orientalis imperii et Eutropii car- 
pendi et increpandi materiam tam cupide arripit, illam 
ommittere potuit eoque ipsas patroni sui res in suspi- 
cionem vocareV Sed fuit helli exitus re vera SHUconi 
inglorius etsi certa eius culpa iude elici nequit. 

Porro Claudianus cum tantis poetici ornatus copiis 
abundet summaque voluptate iu splendidis mythorum 
imaginibus versetur, plurimum fidei merere mihi videtur 
ea proferens, quae nec pulchrarum descriptionum et ima- 
ginum nitore eum allicere nec laudibus sive excusationi 
eiusj a qua poeta stabat, partis inservire poterant. Cuius- 
modi cum quodvis carmen plurima nobis praebeat exempla, 
afferre ea supervacaneum arbitror. Id solum observan- 
dum est, quod poeta, qui parva et levia non anxia et 
accurata historici mente aestimat, in iis interdum negii- 
gens esse potest. 

Cautam vero examinationem ea requirunt, quae intimas 
rerum causas, virorum cogitationes , animorum habitus 
describuntj quippe in quibus Claudiani ingenio libere ac 
pro ipsius indole ac studiis versari liceat. Ita Kufini 
desperatio quae proditionem gignit ingensque angor 
Stilicone appropinquante 1 ) non plus habent fidei, quam 
causa illa a Claudiano fusius prolata 2 ), qua Stilico ad 
revertendum liquendamque victoriam permotus sit. De 
hac Stiliconis expeditione ante iam commemorata hoc 
loco certum statuamus iudicium. Stiliconem Arcadii 
literis ut reverteretur .permotum esse, negandum mihi 
essc videtur hisce causis. Primum Stilico facile prae- 
sagire poterat, Rufinum illo edicto ab Arcadio extorto 



') In Ruf. II, 130—169; 2 ) In Ruf. U, 195—256; 

se defensurum esse: cur igitur expeditionem paravit? 
Deinde etsi summa fuit Stiliconis erga utrumque impe- 
ratorem fides ac religio, pemiciosis et extortis a principe 
literis non parere, quam tot gentes terrasque tam saevis 
hostibus proiicere profecto malebat. Denique cum se 
verum et iustum Arcadii tutorem a Theodosio constitutum 
Stilico semper praeberct, edictum Kufini auctoritate emis- 
sum inane et futile haberet oportebat. Quae igitur causa 
fuit, cur Stilico re infecta recederet? Si reputas sat lon- 
gum esse temporis spatium inter veris initium 1 ), quo 
Stilico Italia profectus est et diem XXVII mensis No- 
vembris 2 ), quo Orientales copiae Constantinopolim adeptae 
Rufiiium occidcrunt, addisque quae de Gothorum castris 
obvallatis discrte narrat Claudianus 3 ), totamque huius 
expeditionis naturam respicis, in hanc adducaris senten- 
tiam. Cum Komani per aliquanturn temporis frustra 
contra Getas castra posuissent, Stilico Getas tunc haud 
opprimendos esse ratus, ut recedendi causam haberet, 
qua simul militum in Kufinum odium augeret, Arcadii 
literas haud dubie contra ipsum emissas praetendit; quas 
profecto iure neglexisset, si hostes dcvincere potuisset. 
Ita et Claudiani descriptionis et rorum naturae optima 
ratio habetur. Nec melius poeta Stiliconis gloriae con- 
sulere potuit, quam victoriae, quam tum reportare non 
potuit, plenam gloriam et quasi facultatem Stiliconi, 
totam vero oppressae victoriae culpam Kufino tribuens. 
Eadem ad Alarici animi et consiliorum descriptionem 4 ), 
ad multos Eutropii Stiliconis Honorii affectus consiliaque 
pertinent. 

Denique e silentio poetae interdum concludi licet, si 



0 In Ruf. II, 101—102; 

2 ) Socratis hist. eccles. VI, 1; chron. Alexandr. ; Theodos. 
cod. cf. leges a. CCCXCV datas; s ) ln Ruf. U, 124—130. 
4 ) Cf.quaeinfradeClaudianeaAlaricidescriptione disputabimus. 

rem sive ab alio scriptore narratam sive undecunque 
petitam y quae cum Claudiani parti favet, tum ab eo 
sciretur necesse erat, eius carmina ne attingunt quidem. 
Ita quae Kufino a Zosimo 1 ) imputatur Promoti caedcm 
illi non tribuendam esse puto, quod Claudianus, qui 
omnia Kufini scelera ac vitia tauto congessit studio, Pro- 
moti a barbaris necati Stiliconisque, qui eum ultus sit 
disertam mentioneni facit, de Kufino vero necis auctore 
ne suspicionem quidem profert. — Porro Alarici uxorem 
pugna apud Pollentia facta non captam csse, Claudianus 
ipse mihi comprobare videtur, etsi Gibbonium 2 ) ipsc 
poeta noster adduxit ut caj^tam illam esse putaret. Com- 
memorat quidem duobus locis 3 ) poeta pignora nurusque 
captas: quae verba ad omnium Gothorum mulieres libe- 
rosque spectare una cum castris a Komanis captos, iam 
inde apparet, quod eo minus impeditam expeditionem 
fore Alaricus apud Claudianum dicit; ipsam Alarici con- 
iu^em captam esse, nusquam diserte dicit poeta, immo 
eius ululatum et maerorem describit 4 ) superbiamque, 
quae Komanas famulas alta ccrvice petierit, misere frac- 
tam. Num poeta qui res, sortes inter se contrarias tam 
acerbe et facete comparare solet, tumidae mulieri nobi- 
lissimas ancillas a marito flagitanti eiusdem mulieris 
captivae imaginem conferre neglexisset, si re vera illa 
capta esset? 

Denique si Claudianus eas reipublicae quasi virtu- 
tesy quae natura sua omnibus conspicuae sunt singulas 
praedicatj certorumque vitiorum absentiam diserte lau- 
dat, contraria his laudibus mala valere profecto nequi- 

■ i 

Zosira. IV, 51. 

a ) Gibbon: The History of the Decline and Fall of theRoman 
empire V, p. 200. 

3 ) De VI cons. Hon. 243 et 297—298. 
•) De b. Get. 625—633. 

bantj quae si valuissentj illis laudibus acerbissima et 
apertissima exstitisset satira. Ac si reipublicae statum 
qualemcunque Claudianus ut laudaret coactus erat, vul- 
garibus profecto ac rbetoricis sententiis ac floribus mise- 
rum statum descripsisset ornassetque nec ipsa quae domi- 
nabantur mala ac vnlnera diserte et singula enarrata 
quasi digito demonstrans ea adesse negasset l ). Quare 
— id quod gravissimnm mihi esse videtnr omnium, quae 
Claudianus historiae certins examinandae praebet — si 
Eunapius ar Zosimus Kufini et Eutropii scelestam ac 
rapacem rerum administrationem iure etiam Stiliconi 
imputassent, Claudianns illorum vitia ac scelera Stili- 
coni non singnla opposuisset. Aperte cognoscimus, 
Claudianum iiulclirarum imaginum studiosum in rerum 
et temporum veram ct simplicem uaturam sobrie des- 
cribcndam non descenderc, nisi re vera boni ac prae- 
clari aliquid praedicare ei liceat. 

Ita pugna apud Veronam facta nullo iure ab Ascb- 
bacbio 2 ) in dubium vocatur, cum ct multarum ac singu- 
larum rerum certissima expositio 1 ) illam comprobet nec 
Claudiano ipsius temporis pugnam aliquam libere com- 
minisci licuerit. Alia quae buc spectant postea pro- 

feremus. 

• 

') De IV cons. Hon. 4S8— 513, praesertini 403—500: 
„Niillae nobilinni cacdes: non crimina vulgo* 
Texuntur: patria maestus non truditur exsul : 
Impia continui ccssant augmcnta tributi: 
Non infelices tabulae: non hasta refixas 
Vendit opes: avida sector non voce citatur; 
Nec tua privatis crescunt aeraria damnis. u 

De laud. Stilic. II, 111—184, praesertim 145—147: 
. . . Non indecores aeraria lassant 
expensae: parvo non improba litera libro 
absentnm condonat opes . . . 

a ) Aschbach: Geschichte der Westgothen, Cap. II, pag. 76. 

3 ) Claud. De VI cons. Hon. 201—226. 

Iam investigatis praecipuis, quae de Claudiani ear- 
minibus in historiae usum adhibendis observandae sunt 
quasi legibus, principes viros et gravissimas res, quae 
illis temporibus et ipsis Claudiani carminibus eminent 
diligentius examinemus, ceteris fontibus cum Claudiani 
descriptionibus accurate et caute conlatis. 

Primum de Stilicorie, quem fere omnia spectant 
Claudiani carmina oritur quaestio, quam nusquam certo 
iudicio absolutam, ne iuste quidem institutam esse a 
scriptoribus valde miror. Neque enim fontium auctori- 
tatem, opinionum ac rerum enarratarum discrepantias 
cauto quidem sed forti iudicio examiuarunt, nec multis, 
quae Stiliconis traduntur, rebus gestis et consiliis quem 
tandem ille vir spectaverit finem inquisiverunt. — Tille- 
montius 1 ), qui cum rerum ubertate summaque in colli 
gendis fontium quasi £Uttis diligentia tum iudicii bebe- 
tudine excellit, quippe qui christianis auctoribus ubique 
faveat, paganis ubique diftidat, ideo Stiliconem dam- 
nat, quod christiani auctores eum accusant, pagani vero 
Olympiodorus et hunc secutus Zosimus a gravissimis 
defendunt criminibus; id solum improbat, quod non 
e legum ratione damnatus sit. — Gibbonius 2 ) quamvis 
aperto quodam studio Stiliconis ingenium virtutesque 
in tanta omnium rerum hominumque dcbilitatc eo magis 
conspicua. describat, tamen ncc intima eius consilia in- 
quirit nec tot criminibus discrtis causjs eum libcrat. — 
Ch. F. Schulzins' 6 ), qui modico libcllo Stiliconis res et 
ingenium describere conatus est, inter diversas auctorum 

J ) Histoirc dcs Erapcreurs. Tomc V, Partie III. pracsertim 
Article I. pag. 1071. 

2 ) Gibbon: V, chap. XXIX ct XXX. 

8 ) Flavius Stilicho, ein Wallenstein der Vorwelt. Altcnburg 
1805. Cf. pag. 10—14, pag. 52, 158: ^Sein Streben nach dem 
morgenlandischen Illyrikum verrath mehr rachsiichtige als ehr- 
gcizige Absicht" — pag. 159. 

partes fluctuat, modo bonos, modo improbos Stiliconis 
mores iudicans. De Stiliconis consiliis prorsus non per- 
spcctis inepte nugatur, niiserrimum et omni ratione et 
utilitate destitutum consilium ei tribuens Orientalis im- 
perii iufringcndi ac tamen de vindicato Stilieonc ab 
inimicorum criminibus ineptit. — Sed ipsi fontium auc- 
toritatem examinemus. 

Primus nobis auctor exstat Eunapius Sardianus, 
cuius bistorias 1 ) a Zosimo in augustius coactas esse 
fragmcnta aperte docent; quo ^ravius est, ut certum de 
eo statuatur iudicium. — Vixit Eunapius iisdcm quae 
descripsit temporibus nec tamen inde plus fidei assumat 
biscc causis. Vixit enim Eunapius in Orientc, ubi Sti- 
liconis, qui viris Orientale imperium administrantibus 
acerrimus exstitit inimicus, ingenium moresque ab illis 
prorsus deformati omnibus insimulabantur criminibus; 
ipse impcrii bostis publice declaratus erat. Neque Eu- 
napius ctsi aulam Byzantinam plane despiciebat, eo ut 
melius de Stilicone existiinaret adducebatur, imo ut eodcm 
quo Orientis rcs virosque damnabat iudicio etiam Occi- 
dentem Stiliconemqne complecteretur, tres efTecerunt cau- 
sae. Primum cum iam iiorerent in Oceidente Stiliconis 
res, nec accuratae rerum narrationes ncc iusta iudicia 
in Orientem veniebant, quae aulae Byzantinae calumnias 
infiingerent; ipse enim Eunapius negat 2 ), Eutropii tem- 

*) 1% jutru Jt$imiov loroyius x{ )0vtx '^ fragmcnta vid. in C. 
iMnelleri: frgm. hist. (4raec. vol. IV, 7— 56. 

2 ) Exc.De8ententiisp.282— 283; Mueller: frgin. LXXIVp.4G: 
,1'Ort xuru rovg xQovovc; KvTQOTiiov rov tvvov^ov ttov k utv ntQt rt]v iant- 
quv ovtfiv (txQt t 1tog yQuqttv i$r t v tig t^yt^atv. To rt yuQ dtuarrjtiu 
tov tiXov xui {dijxog jLtuxQug tnoitt rug dyytXiug xui tftttfOuQtitvug 
V7io xqovov, xuO-uTttQ tg/Qovtov xui 7i((QtXxovO((v rtvu voaov iitru t it- 
,-iXtjtjtvug' ot rt TtXuvtoittvoi xui OTQUTtvoutvot ti titv rtvtg t]auv rtov 
Tttoi ru xotvu xui dvvutdtvutv tuftvut. TtQog X f <Q ty xai (<7ttx&tu<v xui 
tu xuft J / t Jovt)v txuotog xuru t iovkt t aiv uTtiatttXtv xrX. u 

poribus quidquam accurate scribi potuisse, quod et nuntii 
ldngo maritimo cursu corrupti essent et peregrinantes 
militantesque viri aut odio aut gratia ducti, quae euique 
placuissent, temere nuntiassent et marcatores lucri causa 
quaelibet mentiti essent. — Occisi autem Stiliconis 
cum inimici rempublicam tenerent, etiam in Occidente 
iudicium de eo prorsus mutatum erat, ita ut praedo et 
hostis publicus declaratus et patriae et imperatori tur- 
piter insidiatus esse diceretur. Scripsisse vero Euna- 
pium historiae suae partem inde a Tlieodosii M. morte 
usque ad annum CCCCIV petfinentem post annum 
CCCCXIV, fragmentum 1 ) quod ad Pulcheriae tempora 
spectat, aperte docet. Patet igitur aequum ct integrum 
de Stilicone iudicium si quis statuere voluisset, non solum 
diligenti fortique vilium nuntiorum examinatione, sed 
etiam studio quodam et amore illius viri, quae ingentem 
criminum quasi acervum diluerent, opus fuisse: quod 
utrunique Eunapio prorsus deerat. Acccdit iam quod 
humana natura ea, quae externam aliquam similitudinem 
habent simili iudicio facile comprehcndit. Fruebatur 
Stilico eadem cum Rufino et Eutroj)io vitae conditione, 
potentia; par in utroque imperatore animi fuit imbccil- 
litas. Quid mirum, quod in tanta iudiciorum et nuntio- 
rum vilitate cum odium et stultitia Stiliconis res mores- 
que criminibus ac calumniis obruissent, scriptor prae- 
sertim is, qui rhetoricis artibus studct, illos viros una 
fcrvida descriptione confudit? Iam vero — id quod 
gravissimum est, — Eunapii tota cogitandi sentiendique 
ratio cum vulgari de Stilicone iudicio conspiraret nccesse 
erat. Puer iam Eunapius Chrysanthio 2 ) gentili tlieologo 



») Exc. de sent. pag. 292—295. Mueller frgm. LXXXVII pag. 
53. Cf. etiam pag. 8. 

2 ) Eunap. Vita Chiyaanthii p. 117 ed. Boisson. 

ac Lydiae pontifice usus praeceptore, deinde Proaeresii 1 ) 
Atheniensis discupulus factus aetatis anno vicesimo 2 ) 
Ianiblichi doctrinae theurgicae arcanis ac mysteriis Eleu- 
siniis imbutus est. Dein in Lydiam reversus 3 ) Chry- 
santhio iterum magistro sublimioris philosophiae prae- 
cepta amplectebatur. Erat igitur Eunapius ex fervidis 
illis occumbentium rerum paganarum defensoribus , qui 
cum illarum interitu toti terrarum orbi noctem putabant 
ingruere. Quare omnes omnino calamitates e deorum 
eontempto cultu nasci ratus, sicut ab initio historiarum 
suarum tanquam amator Iulianum spectat 1 ), cuius similem 
imperatorem ne deus quidem praestare possit quique 
divina sua natura vitae necessitatem in deterius omnia 
trahentem superans coeli bona cognoverit et divinis nu- 
minibus familiariter usus sit 5 ), ita Theodosium impera- 
torem quippe qui christianae fidei studiosissimus fuerit 
nullum improbitatis et intemperantiae modum abhorruisse 6 ), 
ne^ligentem et omni socordiae deditum 7 ) dicit. Ac com- 
munes illae de crescentibus in dies malis sententiae, de 
impetu et vehementia, qua ad lasciviorem vitam omnes 
rapiantur 8 ), de inexorabili vi ac necessitate insuperabili 
et divina, qua tunc omnia collapsa circumferantur 9 ), op- 
time demonstrant Eunapii iudicia non ex singulis rebus 
virisque sobrie et diligenter examinatis profluere, sed ex 
praecepta illa opinione de arta, quae inter mundi salutem 
et deorum cultum intersit, coniunctione. Quam opinionem 



l ) Eunap. Vita Proaeresii p. 74. 2 ) Eunap. $ Vit. Soph. p. 20. 
8 ) Idem p. 114. 

*) Exc. de sent. p. 254 — 55 r Muellcr frgm. VIII p. 15. 

5 ) Exc. de sent. p. 261, Mueller frgm. XXIII, p. 23 sq. 

6 ) Exc. de sent p. 273, Mueller frgm. XLVm, p. 35. 

7 ) Suidas s. v. txptX{$, Mueller frgm. XLIX. 

8 ) Suidas s. v. Ptfftq, Mueller frgm. IL. 

9 ) Exc. de sent. p. 279, MueUer frgm. LVI. 

2 

iam multo vehementius et uberius expressam ab Eunapio 
legeremus,. ni fragmenta in Constantinianis eelogis ex- 
tantia ex altera Eunapii editione sumptae essent, in qua 
ex Niebuhrii 1 ) sententia Photii verbis sat comprobata 
in christianus aliquis bibliopola plurima, quae in christia- 
nam fidem emiscrat auctor, convicia ac erimina exstinxit. 
Eiusmodi igitur Eunapii opiniones si cum causis autea 
commemoratis connectis, Stiliconem cum Rufino et Eu- 
tropio prorsus confundi ab eo vix mireris. 

Plenius ct largius quomodo pa^anaruin rerum defen- 
sorcs totam temporum et virorum descriptioncm fervidis 
suis opinionibus infecerint, Zosimi docet historia, cuius 
duplex de Stilicone extat iudicium, alterum Eunapii 1 )^ 
alterum Olympiodori*), cuius loyovg loronixovg inde 
ab anno CCCCVII usque ad annum CCCCXXV perti 
nentes in postrema historiae suae parte expressit. Sicut 
Polybium crescentem reipublicae magnitudmem ita se 
labentis imperii causas narraturum esse profitetur l ), quas 
in ncglecto deorum cultu et perniciosa christiana tide 
recepta positas esse putat. Toto corde omnia paganae 
fidei instituta et insignia amplectitur, oracula tanti ae- 
stimat, ut quamvis brevi rerum enarratione diligenti ubi- 
que ubertate ea exponat 5 ); praesentium temporym cala- 
mitates inde oriri coutendit, quod post tertium Constan- 
tini consulatum ludi seculares non celebrati sint°); ma- 
iorum felicitatem suae aetati, quae divina beneficia as- 
pernetur, oppouit 7 ), eaque sola a pernicie servari crcdit 
quae antiquorurn deorum cultum conservarint, ut Athenae 
Achillis pio cultu vehementi terrae motu non laesae 8 ), 
Alarici furore defensae sint 9 ). Deae Virtutis simulacris 

l ) Script. Byzant. I, p. 19; Mueller IV, p. 8. 
a ) Zosim. V, 1, 4, 7, 11, 12; «) Idem V, 32, 34. 
4 ) Idem I, 57; 8 ) Idem I, 57, 58; II, 5, 6, 36 al. 11. 
«) Idem lf,' 7; ') lbid. 8 ) Idem IV, 18; w ) Idem V, 6. 

conflatis quod iam restabat virtutis ac virilis animi ex- 
stinctum est 1 ). Serenam et ipsum Stiliconem impia in 
deos mente calamitatem suam meruisse putat -). In sta- 
tuarum incolumitate et ornatu imperii fortunam ita po- 
sitam credit, ut miseriae fastigium ascendisse dicat 
Romanos, cum statuas ad pecunias Alarico solvendas 
ornatu exertas quasi exanimes et invalidas reddiderint 3 ). 
— Quare vel apud Zosimum vulgarcs illas ubique in- 
venimus sententias de imperii fortuna in dies celerius 
ruenti 4 ), hominum a malo quodam numine gubernata 5 ). 
Quid igitur fidei Zosimo in rebus huc pertinentibus tri- 
buendum sit, facile liquet. Studet quidem Reitemeierus 
in disquisitione sua <; ) in Zosimum eum ab hac parte 
defendere, sed prorsus infeliciter rem aggressus. Non 
enim mutasse res subdole aut finxisse, immo ne reticuisse 
quidem malo consilio auctor a nobis arguitur, sed cum 
Eunapii vestigiis institisse apertus sit eandemque cum 
illo de imperii statu ruinaeque causis opinionem haberet, 
niliil profecto causae ei fuit, cur de nuntiis et iudiciis 
suam de temporura statu sententiam cohfirmantibus du- 
bitaret. Prius igitur, quod de Stilicone profert Zosimus, 
iudicium eandem quam Eunapius habet fidem, alterum, 
quod est Olympiodori, ex eius fide aestimandum est. 

Olympiodorus Arcadii et Theodosii II temporibus 
Byzantii ut videtur vixit et historias suas 7 ) composuit. 
Eum etsi paganum non fervida illa et praciudicata, quam 
in Eunapio et Zosimo perspeximus, opinione res diiudi- 
casse, sed solam materiam congessisse Photius 8 ) et iis 
quae dicit et iis quae non dicit aperte docet. Stiliconis 
necem ab eo nefariam habitam esse, primo quod Photius 



>) Idem V, 41. 8 ) Idem V, 38; 8 ) Idem V, 41. 

«) Idem IV, 24, 29, 41. 8 ) Idem V, 41; «) pag. XXX. 

») Fragmentav.ap.Mueller.IV,p.57— 68. 8 ) Phot. Bibl. cod. 80. 

2* 

affert fragmento 1 ) eomprobatur , quo Stiliconem multa 
pro Romanis cum niultis gentibus bella feliciter gessisse 
dicit, donec cruenta et immani Olympii, quem ipse im- 
peratori familiarem fecisset, opera necatus esset: neque 
de ulla Stiliconis culpa quicquam addit. Quare vix du- 
bium esse potest, quin Zosimi iudicium, quo Stiliconis 
victoriam de Radagaiso reportatam laudat 2 ), ab omni 
malorum in imperatorem et milites consiliorum crimine 
'euni defendit 3 ), modestum eius et probum effert animum, 
qui nec in suum commodum honores militares vendiderit 
nec re frumentaria abusus sit 1 ), Olympiodori opinionem 
exprimat. Putat quidem Tillemontius 5 ) Olympiodorum 
et Zosimum Stiliconi ideo favisse, quod pagani Euche- 
rium Stiliconis filium, qui veterum deorum studiosum se 
praestitisset, imperio potiturum esse sperassent. At pri- 
mum tam fervidum paganarum rerum studium, quo iudi- 
cium mutari possit, in Olyrapiodoro fuisse nec ipsi cog- 
noscimus nec Photius ne lenissime quidem indicat. Dein 
nullum constat Eucherii facinus, quo gentilium deorum 
amor ille a Stilliconis inimicis, qui christianae fidei 
summum studium ostentabant, clamitatus, tam apertus 
evadat, ut inde etiam Stiliconem a paganis scriptoribus 
grato quodam animo defensum esse putes. Nec Stilico 



l ) lbidera. Cf. Mueller. IV pag. 58. *) Zosini. V, 26; 
8 ) Idein V, 32: UXXit XtOdx^v piv, ov6iv owtmoTttiutvog tinrjx^ 
rj xttTti tov puotXtujg rj xurti tujv OTQttTtujTutv ptpovXtvijivujv xtX. 

4 ) Idem V, 34: TIuvtojv, uig tintiv tujv iv ixttvuj tfwuoitvodv- 
ttijv ru> jf^oVw ytyovujg fAtTQt&TtQog. €)totfooiov yuQ tov nQtojtvrtQov 
ovvoixuiv titftXtpt&rj, xtti tifxtfoiv ttvTov Toiv nttttfotv Ttig pttodtutg 
iniTQttntig, TQtig nQog Toig tlxootv ivtuvTovg ioTQUTtjyijxujg, ovx itfuyij 

nOTt OTQUTlUJTUig ini /Q^UttOlV ftQ/OVTttg iniOTrjottg rj OTQUTltiJTtXl)v 

tfCTfjOtv tig oixtiov nttQtXofAtvog xtQtfog. Uuti)q tfi nuttiog ivog yt- 
yovtog, torijotv uvtuj ti)v ti£iuv, rov Xtyof/ivov votuqiujv TQt- 

jiovvov, {irjdttutuv uvtuj ntQtnotr^ottt uQXtjv. 

5 ) Hist. d. Emp. T. V. P. III, Art. I, pag. 1074. 

ipse quamvis moderatus in rebus ad sacra pertinentibus 
ne tam leniter quidem paganis rebus propensum se prae- 
buit, ut pii eius inimici inde crimen ipsi afferre possent; 
imo pagani Stiliconi scelera nonnulla in sacra commissa 
crimini dederunt 1 ). Neque mea quidem sententia sola, 
quae ex perspecto Eucherii filii non aperto, sed leni 
veterum deorum studio profluere poterat, iudicii quasi 
benevolentia tantum valere potuit, ut quis vulgarem, 
quae cum in Oriente tum in Occidente studiose nutrita 
ingentique, quae in Occidente secuta est, rerum ruina 
confirmata erat, de eius culpa opinionem repelleret eum- 
que tam certis laudibus defenderet, si re vera eius vitia 
et scelera erant aperta nec in dubio ponenda. Ac si 
Eucherii illa mens Olympiodorum commovit, ut melius 
etiam de Stilicone cogitaret, cur non Eunapius multo 
fervidior eadem causa ei pepercit? — Olympiodorum 
igitur haud spernendum esse testem demonstrasse mihi 
videor. 

Prorsus contrariam Eunapio et Zosimo de divinis 
atque humanis rebus opinionem Orosius habet. Scrip- 
turum se esse professus contra eos, qui suae aetatis 
miserias omnes ex nova christiana fide accepta profluere 
contendant ipse efficere studet: „praeteritos dies non 
solum aeque ut hos graves, verum etiam tanto atrocius 
miseros quanto longius a remedio verae religionis alie- 
nos 2 )." E sacris igitur, quae colant, cum hominum 
virtutes aestimet nec tam atrox noverit scelus, quod 
infestus christianae fidei animus non possit perpetrare, 
ita ut de Iuliani imperatoris interitu valde gaudeat 3 ), 
quippe quem ante Parthicum bellum Christianorum san- 
guinem diis vovisse, finito autem feliciter bello episco- 

*) Rutilius Namatianus de red. suo II, 51; Zosim. V, 38. 

2 ) Orosius praef. ad Augustinum. 

3 ) IdemJHI, 30. 

pos et monachos laniandos bestiis proiecturum fuisse 
contendat, quid mirum, quod si Eucherium Christianis 
non faventem alicunde sive iure sive errore putabat, necem 
Stiliconis et Eucherii, qua ingcns ab Ecclesiis periculum 
defensum esse ipsi persuasum erat 1 ), iustam esse ratus 
omnia, quae de Stiliconis eiusque partis nefariis consiliis 
narrabantur, libenti fide amplexus est? Unde vero Orosio 
de Eucherii paganarum rerum studiis persuasum erat? 
Coniunctus erat illi parti, quae Stiliconem eiusque so- 
cios accusavit et perdidit: acerrimus enim Stiliconis 
inimicus, qui eius necem paravit, Olympius Augustini 
amicus erat et studiosissimus quasi discipulus 2 ) ; Orosius 
autem Augustino familiaris. Facile igitur totum odium 
, et omnia crimina, quibus ab illa parte Stilico oppressus 
erat, Orosius amplectebatur. 

Iam alia tum Romanorum pars exstabat, quae pror- 
sus diversa ab illis opinione praesumpta Stiliconem da- 
mnavit. A qua parte stat Rutilius Namatianus poeta, 
qui carminis quod inscriptum est: „De reditu suo u libro 
altero 3 ) Stiliconem vehementer carpit, quippe qui bar- 
baris Italiam prodiderit. Primum reputandum est, post 
captam et spoliatam ab Alarico urbem i. e. acerbo recen- 
tis calamitatis sensu cecinisse poetam; iam vulgaris 
opinio, qua Stilico scelesta cum Alarico amicitia coniunc- 
tus illum ad invadendam Italiam adduxisse arguebatur 
eo tenacius animis insedit, quo minus aequi et cauti 
iudicii recens dolor relinquere solet. Deinde vero — 
id quod gravissimum est — Rutilius Namat. multique alii 
viri, cum pristinum Romani imperii splendorem fervida 
colerent memoria, maiorum virtutes ac nobilem super- 
biam et admirarentur et desiderarent: quid praesens 

*) Oros. VII, 38. 

2 ) Augustini epist. 124, 129, ed. Bened. 

8 ) vss. 41—60. f 

rcrum status posceret, gobrio et prudenti iudieio per- 
spicere omnino non poterant. Somniabant illi viri iam 
ex antiquo illo ac superbo Romani imperii more dimi- 
candum et ageudum esse tristi rcrum mutatione prorsus 
neglecta. Quare Stiliconis prudentem et rerum angustiis 
aceommodatam imperii administrandi rationem cum in- 
telligere non possent, proditionem suspicabantur in iis, 
quae sublimem ipsorum et splendidam sed umbratilem 
pristinae magnitudinis imaginem non decehant. 

Patct igitur, quot diversae sentiendi et cogitandi 
rationes effecerint, ut Stiliconis memoria foedissimis 
obruta sit criminibus. Iam vero qualia sint singula 
crimina inquiramus. Compellatur ab Eunapio 1 ) iisdem 
quibus Kufinus criminibus; de his dixi iam antea. 
Liquet profecto, quam vilia habenda sint iudicia plures 
res ita comprehendentia, cum accurata inquisitio res nou 
confundat, sed discernat. Idem valet de Zosimi iudicio 2 ) 
ex Eunapio deducto, quo nihil vitii profertur, quod ad 
Stiliconem solum nec ad Kufinum pertineat. Alio loco 3 ) 
Stilico cum Eutropio confunditur eiusdem rapacis avaritiae 
accusatus; post communcm vero utramque descriptionem 
ad Kufinum et Eutropium solos res narratae spectant 4 ). 
Acccdit, quod haec crimina nullo certo exemplo aliunde 
allato confirmantur, cum Kufini et Eutropii certissima 
scelera diserte nobis enarrentur. Ac gravissimam, quae 
illa crimina diluat, causam e Claudiani descriptionibus 
petendam esse demonstravi 5 ). Cum vagis his criminibus, 
quae ad Kuf. et Eutr. spectantia etiam in Stiliconem 
leviter conferuntur, certas et accuratas, quas Olympiodo- 

Exc. de sent. p. 281, 282; Suidas s. v.Tovytvog. Muellcr 
frgm. LXII et LXIII. 2 ) Zosim. V, 1. 3 ) Zosim. V, 12. 

4 ) Vide, quomodo Zosimus V, 1 a communi utrinsque de- 
scriptione ad Rufinum solum transeat: . . . enti &e ((nXtiarog r^v 
uvroig 7iXovrog avvtiXty t utvog tl^rj x«i xrp paaCktUw ittvrai ftvrca&at 
Pov^ivog tovtiQonoXti xrX. 5 ) Cf. pag. 12 sq. 

4 

rus ei tribuit laudes conferas *). Porro Zosimus Alaricum 
ideo in Graecia de Stiliconis manibus effugisse narrat, 
quod is deliciis et mimis hominum ridiculorum et impu- 
dicis mulieribus se dedisset*). Hanc quoque criminatio- 
nem ex Eunapio petitam esse liquet. Neque vero hoc 
vitium ab alio quoquam neque a Zosimo alias Stiliconi 
attribuitur. Dein eius vita resque gestae, quoad nobis 
patent, huic crimini minime aptae sunt. Uiule vero 
ortum sit luxuriae crimen, perspicere mihi videor. Euna- 
pium enim et Zosimum antiquo deorum cultui antiquas 
Romanorum virtutes ac praesertim eam, quae proprie 
virtus vocatur, artissime coniunxisse, antea iam docui 3 ). 
Inde cultu illo evanescente ubique luxuriam ignaviam 
mollitiem reperiunt, quasi odorantur, quae sane vulgaria * 
illius aetatis vitia erant. Quare saepissime hanc luxu- 
riem in Theodosio vituperat Zosimus 4 ), eumque a luxurie 
et socordia imperium exorsum esse dicit ; quo loco aper- 
tissime elucet, hoc vitium ex Eunapii Zosimique opinione 
hominum antiquos deos negligentium moribus necessitate 
quadam penitus inhaesisse. Nam ut Theodosius postea 
interdum luxuriae indulserit, exorsus imperium suum 
rebus tantopere profligatis ac tnrbatis si huic vitio in- 
dulsisset, miro profecto modo res tam bene reparatae 
essent. Etiam aliis locis iilud crimen ita arcessitur, ut 
intelligas cum voluptate et studio quaeri id et proferri. 
Quam sententiam Eunapii quoque haec verba compro- 
bant ad Rufinum et Stiliconem spectantia: Sia de ydo 
juakaxiav xal do&eveiav ipv%fjg xb dieqnov xal 
vjiovXov twv jUTjxavrj/tidrmv avroig wg dvdoeiov 5 ). 



») Cf. pag. 20. 8 ) Zosim. V, 7. 

8 ) Cf. pag. 17—19; Adde Exc. de legg. p. 21, Mueller frgm. 
Eunap. LX; <) Zosim. IV, 28, 33, 44, 50; V, 27; 

5 ) Exc. de sent. 281, 282, Mueller frgm. LXII. * 



Digitized by Google 



— 25 — 

Sola quae certo scelere niti videtur eriminatio in Mas- 
cezelis nece posita est a Zosimo diserte narrata 1 ). At 
primum denuo mirandum est, hoc scelus tam immane tam- 
que perfidum nec ab aliis auctoribus, Orosio, Philostorgio 
narrari nec a Stiliconis inimicis sat multis et acribus 
pervulgatum esse, praesertim cum Mascezel pius bomo 
monacborumque amicus esset, qui pietate sua splendidam 
illam de fratre Gildone victoriam reportasse ab Orosio 
dicitur 2 ). Iam etsi postea monachorum societate relicta 
ecclesiae violaverat asylum, ita ut Orosius mortem eius 
praematuram poenam a deo missam putaret 3 ), tamen eo 
ipso, quod hic vir et eius interitus tam conspicui et 
noti erant, Stilico criminationem effugere nequisset, si 
* lenissima tantura iustae suspicionis species apparuisset. 
Inter multa autem mendacia ac falsos rumores, quos 
Eutropius ipse illis temporibus in Orientem allatos esse 
dicit 4 ), etiam necem Mascezelis fuisse, cum bello Africano 
splendide gesto aemulus Stiliconi molestissimus esse 
videretur et infelici casu subito abreptus esset, quid 
mirum? Cuius modi fabularum exempla praebet Philostor- 
gius, qui Stiliconem in palatio ab Olympio magistro 
officiorum gladio qui imperatori praeferebatur percussum 
esse narrat 5 ), quamquam ipse alio loco 6 ) refert, exercitum 
accepta ab imperatore tessera eum interfecisse ; porro 
Stiliconem venenum quoddam Honorio miscuisse, ne 
liberos procreare posset, nummos percussisse nugatur 7 ). 
Neque minus Eunapium eiusmodi historiarum studiosissi- 
mum fuisse, eius fragmenta 8 ) et Zosimi historia docent; 
turpes mores scelera insidias iusto fusius enarrant. Ita 
Zosimus quamvis in ceteris brevis et adstrictus perfida- 

») Zosim. V, 11; 2 ) Oros. VII, 36. s ) Ibidem. 
4 ) Cf. pag. 15 sq. 5 ) Philostorg. hist. eccles. XII, 1; 
6 ) Idem XI, 3; *) Idem XII, 2; 

8 f Exc. de sent. 282, 283, Mueller frgm. LXXI. 

rum necium uberrimus auctor est; narrat Dccii eiusquc 
cxercitus interitum Galli dolo paratum 1 ), Decii fiHi 
neeem 2 ), quae scelera nullus alius scriptor refer,t. Etiam 
Rufini 3 ) et Eutropii 4 ) scelera multo uberius narrantur 
pro totius historiae eius volumine. Deniqde si huius 
fabulae naturam respicimus, praecipue acutam et quae 
crimen tenui quodam velamine induit nec nude et diserte 
profert Zosimi descriptionem 5 ) , aperte cognoscimus, 
Mascezelis infelici casu absumpti mortem Stiliconi cri- 
mini datum esse, qui potentiae et gloriae aemuluni illum 
odisset. 

De aliis Stiliconis criminibus, de patria prodita, de 
barbaris immissis postea dicam, cum de tota rerum admi- 
nistrandarum ratione ac de confirmandi imperji sludiijT* \ 
disserendum mihi erit. / 

Ita illorum fontium debilitate et levitate perspecta, 
ea quae certa et satis comprobata nobis apparent, velut 
disiecta eius historiae membra in unum colligainus cor- 
pus , quo et explicentur singula et quem praecipuum 
finem omnia spectent, nobis patefiat. Atque uberrimus 
fons nimis neglectus, qui et natura sua minime corrap- 
tus est et intimas rerum rationes saepissime aperit, legcs 
sunt intra annos CCCXCV et CCCCVIII datae, quae 
Theodosiano codice continentur. Quare hae afecuratius 
nobis examiuandae sunt. In quo cautissime mihi ver- 
sandura esse haud ignoro, ne ex unius legis levi sae- 



*) Zosim. I, 24; *) Idem I, 25. Cf. etiam I, 65, II, 27; 

8 ) Idem IV, 50-52; V, 2; 4 ) Idem V, 8-12. 

5 ) Idem V, 11: ... JitXi/utv cft, vttxtar t aug ini rw xutoq&uj- 
fiuit, ftkQuntvttv ojutog nQogtnoitiio, %Qr t aTug vnnrpuivtov iXnio^ug . 
t7tti o*€ nQoiuiv ini ti 7iQOtcaittov, ini noiufiov ytcpvQug iyivtio, 
utiu di iuiv uXXu>v tintio xui 6 AlaaxtXdnXoc avito , avv fhnua 
nQog tovtov dttfotitvov avioig o i doQvqpoQoi nXrjQOvvitg, 
lofhovoi xuTtx tov noia/biov . xai ofiiv 2x tXi % u)v iyi^a, io 
(ft Qtvfia ovvuQnuoav, unonviyti t6v uv&Qwntv. ^ 

pissime summa, quac singulari aliqua occasione forte 
seu rerum nccessitate extorta est, nimis certam ac con- 
stantem auctoris de bac re sententiam liberaque et dili- 
gentia studia eliciamus, dein ne praetenta quadam bene- 
volentiae speeie, qua saepe legum exordia fucata sunt, 
pelliciamur 1 ). Quare de consiliis et rationibus, quibus 
Stilico rei publicae omnes partes administrabat, certum 
iudicium non statuemus, nisi et legum vefis causis tem- 
porumque rationibus perspectis et certis per annorum et 
legum sat magnam seriem studiis et consiliis deprehensis. 
— Ut vero aequum feramus iudicium, reputandum est, 
Stiliconis vires per totam ipsius vitam externis rebus 
• ordinandis, hostibus repellendis et arcendis ita consump- 
tas esse , ut quae forte habebat de domesticis rebus 
reformandis consilia exsequi non posset. Nolo profecto 
certa eius confingere consilia, sed monere tantum, ne 
quis omnia, quae Stiltcone res administrante conservata 
sunt instituta, ei placuisse putet. 

Ac primum, quid de rebus ad sacra ecclesiasque 
pertinentibus senserit Stilico, inquiramus. Privilegia Ec- 
clesiae catholicae a prioribus imperatoribus concessa 
statim initio imperii Honorius inviolata et incorrupta 
manere iubet 2 ) itemque lege a. CCCXCVII emissa 3 ), qua 
diserte se „non novum aliquid sed illa quae olim videntur 
indulta firmare" dicit, a. CCCIC 4 ) poenam ei con- 
stituens, qui ea mutilare conetur. Quarum legum for^j 
mam qui respicit additis et lege „de irruptione seu im- 
petu in ecclesias" 5 ) aliisque, quas in haereticorum tu- 
multus emisit Honorius, et Augustini de Donatistarum 
violentiis querelis 6 ), dein qui reputat in Italia Eugenium 

*) Cf. Puchta: Cursus der Institutionen I, p. 614. 

a ) Cod. Theodos. 1. XVI, tit. H, const. 29; 

3 ) Ibid. XVI, n, 30. 4 ) Ibid. XVI, II, 34; 

*) Ibid. XVI, II, 31. e) Augustini epist. 88, 185, 204 ed Bened. 

Argobasto pagano auctore, qui iam in ecclesiam Medio- 
lanenseminfestum praestiterat animum 1 ), imperatoremfuisse 
profanis rebus valde faventem 2 ), ita ut denuo florere 
coepissent 3 ), Africam vero per XII annos Gildonis 
fuisse 4 ), quem Marcellinus :> ) paganum fuisse contendit, 
Augustinus 6 ) prorsus damnat, haec omnia qui considerat, 
profecto ecclesiae privilegia itcratis legibus fortiter de- 
fendenda fuisse intelligat. — A. CCCCI Constantii lege 
iterata 7 ) Honorius Clericis intra modum victus negotian- 
tibus immunitatem a lustrali collatione concedit 8 ), quo 
magnae eum, quae tum in Africa fuit, Clericorum penu- 
riae consulere voluisse, Godofredus iure coniicere mihi 
videtur 9 ). Novum Honorius ecclesiis dedit privilegium 10 ) 
a. CCCCVII postulante concilio Carthaginiensi ll ), ut de- 
fensores ecclesiarum ex advocatorum corpore constitui 
liceret — quod sane aequissimum fuit. Ac cum suas 
cuique ordini res ordinandas, castodiendas permittere 
Stiliconem videamus, quo et sanae ordinum libertati et 
rerum ipsarum integro statui optime consulat, etiam ec- 
clesiis i. e. sacerdotalibus episcoporum seu synodalibus 
dioeceseon iudiciis ecclesiasticam disciplinam totam con- 
cedit, ita ut ne rescripto quidem principis detrusus Epis- 
copatu quis restitui possit 12 ). Quod vero patres Africani 
in concilio Carthag. V ab Honorio petierant 13 ) , ut quam- 
libet causam, si partes in eo consentirent , ab epis- 
copis totam diiudicari liceret, ita recusavit imperator, ut 

*) Paulini vita Ambrosii pag. 86. 

2 ) Paulini vita Ambros. p. 85, Ambros. epist. 15. 

8 ) Rufini hist. eccl. II, 33; Sozomeni hist. eccl. VII, 22; Au- 
gustin de civ. dei V, 26. «) Claudian. de bello Gildon. 154; 

8 ) Cf. de Gildonis ingenio Tillemont. T. V, P. III, p. 1090. 

•) August. epist. 64; 7 ) Cod. Theod. XVI, II, 8 et 15; 

*) Ibid. c. 36; 9 ) Cf. Godofr. comment. ad h. c; 
,0 ) Ibid. c. 38; ») Cod. Afric. can. 97; 
") C. Theod. XVI, II, 35; I8 ) Cod. Afric. can. 59. 

eas solas, quae ad sacra spectarent, causas, decidere 
Episcopis liceret 1 ). Ita et conservasse fortiter vetera et 
iusta ecclesiae privilegia Stiliconem apparet neque quic- 
quam clericis concessisse, quod aequos eorum auctori- 
tatis terminos excederet ipsiusque de rebus publicis admi- 
nistrandis rationibus repugnaret. 

Quem vero haereticis et paganis Stilico praebuit 
animum? Stilicone vivo leges IX ab Honorio de hae- 
reticis datae suut-) valde diversae ab iis, quas Arcadius 
in Oriente statim post patris Theodosii discessum pio 
furore quasi fundere coepit 3 ); neque tamen Theodosius 
harum rerum in Oriente negligens fuerat 4 ). In Occi- 
dente vero etsi Eugenii praecesserat imperium neque 
post annos CCCLXXXIX et CCCXCI, quibus Theodosius 
Maximo tyranno devicto Romae cum Valentiniano Iun. 
leges in Manichaeos eniiserat r '), quicquam in eos consti- 
tutum erat, prima tamen lex anno demum CCCIC ' ab 
Honorio data est. Haec et quae secutae sunt leges ad 
Africam provinciam spectant recens recuperatam. Pri- 
mae praecipue legis acerba et concitata forma iam do- 
cere potest, non sine certa causa lenitatem adhuc ser- 
vatam in hac imperii parte non valuisse. Ac fuit pro- 
fecto illa severitas prorsus necessaria ad publicam dis- 
ciplinam ac pacem a Manichaeorum rebellantium furore 
defendeudam, in quos etiam Valentinianus Senior, qui 
omnes et haereticos et paganos tolerari voluit' 5 ), severe 
ingressus erat 7 ). Manichaeos et Donatistas gravissimos 
tum in Africa excivisse tumultus cum Augustini literae 



*) C. Theod. XVI, XI, 1: Clericos Stilicone mortuo, quae 
petierant, iinpetrasse Cod. Justin. const. 8: „De episcopali au- 
dientia u docet. 8 ) C. Theod. XVI, V, 3—6, 35, 37 — 41; 

8 ) Ibid. 24-34 et 36; *) Ibid. 6 — 23. 

8 ) C. Th. XVI, V, 18 et 20; 

•) lbid. IX, XVI, 9 (de maleficis). ') Ibid. XVI, V, 3. 

supra memoratae 1 ), tura ipsa verba legis 2 ) a. CCCCV 
emissae: „qui praeeipue, ut comperimus furere non de- 
sistunt" satis comprobant. Postrema lex 3 ) patribus Afri- 
canis respondet, qui postquam a. CCCCIII Donatistas 
ad placidam de fidei consensu deliberationem frustra in- 
vitaverunt 4 ), ab Honorio petierant, ut et concordiae con- 
suleret et Donatistarum furore ipsos defenderet: „cum 
episcopos multosque clericos insidiis oppressissent, eccle- 
sias etiam aliquas invasissent" 5 ). — Humanissima vero 
exstat lex anni CCCCVII, qua poenitentibus seu con- 
versis haereticis per Africam Donatistis ac Manicbaeis 
plena datur venia, „quamvis sera sit conversio" 6 ). Cog- 
noscimus igitur leges illas non stupido ac pio furore, 
sed publicae securitatis cura emissas esse. 

Multo dilucidius quam placidum et moderatum in 
rebus ad sacra spectantibus se praestiterit Stilico, leges 
de paganis editae docent, quippe quae nimis piis patrum 
Africanorum studiis diserte occurant. Prima lege 7 ) sa- 
crificiis quidem vetitis ornamenta operum publicorum 
fortiter tuetur a pio impetu episcoporum Galliarum et 
Hispaniae 8 ). Altera lege 9 ) „festos conventus ludosquc 
et convivia per vota publica agitari" permittit, cum pa- 
tres Africani gentilicias illas reiliquias exstinguendas 
esse censuissent 10 ). Tertia lege 11 ), qua et aedibus parci 
et idola deponi iubet ea, quae iam vanis caerimoniis 
colantur, idem patribus Africanis, ut templa diruantur, 
petentibus 12 ) deest. Cuiusmodi de rebus sacris opiniones 



') Cf. pag. 27. - *) C. Th. XVI, V, 38 ; 

3 ) C. Th. XVI, V, 40; *) Cod. Afric. can. 91 et 92; 

5 ) Ibid. can. 93. cf. Godofred. coinin. ad h. 1. 

*) C. Th. XVI, V, 41. - ') C. Th. XVI, X, 15. - 

8 ) Cf. Severi vita S. Martini cap. 10. e ) C. Th. XVI, X, 17; 

10 ) Cod. Afric. can 60 et 61. cf. Godofredum ad C. Th. XVI, X, 17. 

») C. Th. XVI, X, 18; ») Cod. Afr. can. 58. 

iam multo magis eminent eo, quod post neeatum Stili- 
conem Olympius prorsus divcrsam secutus est rationem, 
ita ut iam anno CCCCVIII omnes qui essent catbolicae 
sectae inimici i. e. baeretici et pagani intra palatium 
militare probibereutur l ) , quod Arcadius iam a. CCCXCV 
constituerat 2 ). Apparet igitur Stilico uon tam sacrorum 
formulas, quam ingenium sollertiamque in eligendis rei- 
publicae ministris respexisse. Zosimus illam Olympii 
legem mox abrogatani esse narrat 3 ) Generido auctore, 
qui ut paganus Olympii sociis postpositus post eius fu- 
gam omnium, quae Dalmatiam Pannoniam Noricum 
Rliaetiam custodiebant copiarum dux factus est. — Eun- 
dem pium furorem alia lex 4 ) eiusdem anni prae se fert, 
qua ut omnes leges in baereticos et gentiles datae non 
solum maneant, sed etiam „in executionem plenissimam 
effectumque" deducantur edicitur neque minus acerbae, 
quae insectandi liberas de divinis rebus opiniones studium 
produnt, legum confirmationes 5 ), quibus Defensores Cu- 
riales omniaque officia custodire iubentur, ne qui ab 
ecclesiae Catbolicae sacerdote dissideant ullo loco possint 
convenire; „proscripti autem ut in exilium detrudantur 
qui disputare audeant et adserere ea, quae institutio 
divina condemnet" , iudicibus Officialibus , Curialibus 
gravissimae poenae imponantur, si cominissum tale ali- 
quid siluerint. Liquet igitur bis legibus opinionum dis- 
sensum ipsum stupido furore puniri, cum Stilico saevos 
solos, quibus dissentientes pacem publicam turbabant, 
tumultus compescere studuisset. 

Eodem modo de paganis rebus post Stiliconis necem 
severius iudicasse Honorium, lex docet XVII Cal. Decemb. 
a. CCCCVIII emissa 6 ), qua simulacra, quae alicubi ritum 

») C. Th. XVI, V, 42; 2 ) Ibid. 25 et 29. 8 ) Zosim. V, 46; 
*) C. Th. XVI, V, 43. 5 ) C. Th. XVI, V, 45 et 46. — * 
«) C. Th. XVI, X, 19. 

vel acceperint vel accipiant paganorum, suis sedibus 
evellantur l ), arae destruantur, templa publica alio usui 
publico virfdicentur, quae vero in privatorum fundis 
exstent, a dominis destruantur, festa convivia solemnita- 
tesque probibeantur. Ita perspect©) Stiliconis mi$T ac 
sapienti in rebus sacris diiudicandis animo forte quis 
miretur, quod post Stiliconis mortem et haeretici et 
pagani in Africa extiterint 2 ) clamantes omnes leges ab 
Honorio in ipsos datas non ex imperatoris libera volun- 
tate sed eo nesciente vel nolente a Stilicone solo esse 
profectas; cum ceteris eius actis etiam illas leges rescin- 
dendas esse. Videri igitur possit Stilico acerba in eos 
processisse severitate: at legentibus nobis, rebellantes 
illos in Catholicos saevisse tumultusque excivisse, facile 
liquet, eos in Stilicone non sacrorum suorum inimicum 
sed violentiarum suarum fortem domitorem et vindicem 
vidisse, quo mortuo metu liberi rursus turbare rempu- 
plicam audebant prima quaque causa praetenta. Stilicone 
enim amoto non quidem leniores et iustiores Honorium 
eiusque rectores, sed ignaviores et viliores in ipsos 
se praestituros esse sperabant. 

Iam vero in aliis rebus publicis administrandis 
quas Stilico secutus sit rationes inquirendae sunt. In 
quo semper memores esse nos decet, ex ingenii ipsius 
liberis sententiis res constituere ei non licuisse, cum 
rebus certo statu ac conditione inveteratis adstrictus 
esset. Ac fuit hic status eiusmodi, ut reformandi, emen- 
dandi summa ac cautissima lenitas postu4aretur , ne 
artificiosus rerum ordo prorsus turbaretur. Quaraquam 
enim imperii forma ea fuit, ut tota potentia in solo im- 

*) C. 18 anni CCCIC iusserat Ilonor. „deponi sub officio 
idola, disceptatione habita, quibus etiam tunc pateret cultum 
vanae superstitionis impendi. u 

*) Augustin epist. 97 ed. Ben. 

peratore collocata esset, unde omnia profluebant, tamen 
cum verus vigor abesset neque partes ut unius sani 
,et vividi corporis membra interna quadam vi coaluissent, 
tota moles dilabi et friari poterat. Accedcbat, quod barbari 
hostes continuo fere impetu in marcidum imperii corpus 
irruentes praesertim Stiliconis temporibus vix tempus et 
spatium reformandi concedebant. Quibus vero remediis 
et artificiosis et violentis opus fuerit, ut necessaria mu- 
nera et officia sustentarentur atque iis, quibus ea sol- 
venda erant, onera haud decutienda et hereditaria quasi 
suffigerentur, leges de Curiis civitatum datae 1 ) optime 
docent, quarum sodales reipublicae quasi baiulos dicere 
possis 2 ). Qui cum gravissimis sui muneris oneribus 
quoquo modo se subtrahere, quin etiam in deserta fugere 
studerent, res publica vero iis carere non posset, quippe 
ex quibus omnes provinciarum reditus extorquerentur, 
imperatores „Curiarum desertionem" quacunque ratione 
impedirent necesse erat. Haec rerum conditio cum sine 
gravissima rerum publicarum reformatione mutari non 
posset, etiam Stiliconem necessario malo studiose con- 
sulere quidem, sed pro totius eius administrationis natura 
certas et quas poterat aequissimas leges constituere 
videmus. Primum „dignissimos tantum et meritis et 
facultatibus qui functiones publicas implere possint", 
eligi ad Curiae munera iubet 3 ), tum nominandi et eli- 
gendi in Curiam certam formam praescribit 4 ) et gravis- 
simas in Curialium patronos et occultatores potentes 
emittit leges de retrahendis Curialibus elapsis 5 ). Quas 
leges aequissimas puto, quod. cum totus rerum ordo 



») C. Theod. XII, I De Decurionibus. 
a ) Cf. Godofredi paratitlon ad C. Th. XII, I. 
8 ) C. Th. XII, I, 140 et 148; 4 ) Ibidem c. 142. 
*) Ibidem cc. 143, 144, 146, 147, 149, 153 — 156, 161, 162 ; 
IU, I, 8. 

3 

mutari non posset, praesentis status integritas summa 
severitate tutanda erat, ne aliis officia effugientibus 
alii eo graviori onere obruerentur. In hoc vero iniquis- 
simo rerum statu Stiliconem qua potuit summa aequitatc 
egisse, hae leges aperte docent. Lege enim a. CCCXCV 
edita 1 ) nominationem ad Curias non valere nisi in con- 
cilio publico Curiae factam, libellis igitur et edictis 
Rectorum provinciarum factam irritam esse vult, quo et 
rectorum iniusto ac corrupto arbitrio occurrat et Curia- 
lium conditioni consulat, qui collegas dignos et opulen- 
tos eligere possint. A. CCCXCVII cogi quemquam 
vetat 2 ), ut idem officium seu transactum onus repetat 
aliis Curialibus iam exstantibus. A. CCCIC decurionum 
securitati adversus iudicum sive rectorum molestias et 
exactorum „terrorem u consulit 3 ). 

Quod aequitatis studium, quo et reipublicae et 
civium utilitati Stilico consulebat, optime elucet ex aperto 
eius privilegiorum et immunitatum odio, quae rescriptis 
et testimonialibus singuli captabant. Fuit boc praeei- 
puum illorum temporum vitium, quibus turpissimo suae 
quisque utilitatis studio imbutus erat. In quo repri- 
mendo, ut in multis aliis rebus, Stilico cum Valentiniano 
Sen. consensisse videtur 4 ). Neque tamen Stilico omnes 
omnino abrogavit immunitates nulla ratione babita, sed 
aequas tantum ac meritas valere voluit. Quare edixit 5 ), 
ne ulla immunitas valeret absque Palatini officii notione, r 
quo fraudes reprimerentur ; rescriptum, quo quis non 
a solitis exactoribus et compulsoribus exigatur, infir- 
matur 6 ); poena ei decemitur, qui rescriptum impe 

») C. Th. XI, XXX, 53. ») C. Th. XII, V, 3. 
8 ) C. Th. IX, XXXV, 6. 

4 ) C. Th. XI, XII, 3: „Omnium rerura ac personarum, quae 
privatam degunt vitam, in publicis functionibus aequa debet esse 
inspectio." - ») C. Th. XI, XII, 4. «) C. Th. XI, VII, 15. 

trare conetur ad „canonem urbiearium" mutandum, qua 
lege disertissime rationes suas prodit: „Nam cum in 
privatis causis quae contra leges fuerint elicita cassentur, 
rectius in publicis negotiis quae adversum vetera decreta 
extorta fuerint submovemus 1 )." 

Praecipua laude dignus est Stilico, quod in rebus 
veetigalibus sanam instituere studebat aequabilitatem. 
Ita lege a. CCCXCIX edita, ut tenuiores et miseros 
provinciales adversus potentiorum iniurias sublevaret 
aequabilitati „tributariae functionis" consuluit 2 ). Stre- 
nuus in exigendis tributis fuit 3 ), publicorum redituum 
administrationem certis rationibus in tuto collocavit 4 ), 
ordinavit 5 ), simpliciorem et dilucidiorem reddebat, ita 
ut et reipublicae et provincialium commodis consuleret 6 ), 
certas ubique mensuras constituit, ne arbitrio locus esset 7 ). 

Ut privatorum hominum iniustis privilegiis, ita om- 
nibus infestum se praestitit honoribus, qui non meritis 
impctrati essent. Ac praecipue in re militari iustum 
ex meritis ordinem servari voluit 8 ); diserte ubique dis- 
cernit inter eos qui meritis et eos qui favore ac bene- 
ficio honores adepti sunt 9 ). Delatoribus et calumnia- 
toribus, qui corruptis illis temporibus florebant, strenue 
occurrebat 10 ). In iure vero administrando et aequitatem 

*) C. Th. XI, I, 30. 

2 ) C. Th. XI, I, 26. Cf. leges „circa censum et peraequa- 
• tionem" datas XIII, XI, 5, 6, 7, 9, 10. 

*) C. Th. XI, I, 25 et 27. <) C. Th. XI, I, 30; XJJ, 6, 24. 
6 ) C. Th. XIII, I, 17. 

6 ) C. Th. XI, VII, 16; VII, IV, 26; VIII, VHI, 6, 7; XII, 
VI, 27; XI, XXVI, 2 (qua provinciales a fraudibus discussorum, 
susceptorum , tabulariorum defenduntur, quod etiam Valentiniano 
Sen. curae fuisse docet eiusdem tituli c. 1). 

7 ) C. Th. VII, IV, 22.; VIII, V, 60. 8 ) C. Th. VH, I, 18. 

B ) C. Th. VII, XIII, 15 et 18; VII, XX, 13; VJJ, XIV, 3; 
VI, XIV, 2. 

10 ) C. Th. IX, XXXIX, 3 ; X, X, 23, 24. 

3* 

et veritatis cautum studium et celeritatem spectasse aper- 
tus est 1 ). Appellandi et provocandi ius et confirmatuin 
et certis rationibus adstrictum et iustis finibus ab eo^ 
coercitum est 2 ). 

Unum iam reipublicae institutum commemorabo, quod 
ad vasti imperii membra artius coniungenda et quasi ca- 
piti adpropinquanda gravissimum erat: dico „cursum 
publicum" 3 ). Quem tum miserrime collapsum et pravo 
usu corruptum Stiliconis opera reparatum restitutumque 
esse sat multa edicta docent 4 ). 

Non licet hoc loco vel leviora Stiliconis studia, quae 
perspectae codicis nostri leges demonstrant, diserte de- 
scribi; quae vero protuli ad certiorem eius administra- 
tionis imaginem depingendam aliquid valere arbitror. — 
Iam restat ut rerum, quas Stilico et gessit et gerendas 
sibi proposuit, quae intimae fuerint rationes, inquiramus. 
Quas ut perspiciamus, res et consilia Theodosii M. spec- 
tanda sunt, quo quasi magistro et praeceptore Stilico 
usus est. 

Cum a Valente imperatore Gothorum ingentia agmina 

■ 

in Thraciam essent recepta, una tantum agendi cum illis 
restabat ratio prorsus diversa ab antiquo illo, quem ma- 
iores barbaris praestiterant, animo. Adiuncta enim Ro- 
mano imperio soloque robora, quae nec opprimere nec 
suis viribus coercere Romani poterant, immo quibus suos 
exercitus confirmabant, forti quadam libcralitate et intre- 
pida mansuetudine raarcido imperii corpori innecterentur 
*oportebat. At Valentis administri scelesta agebant im- 
prudentia; receptos enim barbaros, quibus Danubium 

») C. Th. II, XIV, 1; II, I, 8; IV, XXU, 4 et 5; XII, I, 151; 
XIII, IX, 5. 

2 ) C. Th. XI, XXX, 58, 61 ; XI, XXXVII, 32 et 33. 
8 ) Cf. Godofredi paratitlon in C. Th. VUI, V. 
4 ) C. Th. Vni, V, 53, 55, 58, 61, 63, 65. 

traiicientibus Romanorum ducum socordia foedaque mu- 
lierum puerorumque Gothorum cupiditas ipsa arma ut 
retinerent permiserant 1 ), avaritia illi ita opprimebant 
et vexabant 2 ), ut rebellantes atroci illa apud Adriano- 
polim clade Romanos afficerent, quam Ammianus Mar- 
cellinus Cannensi cladi comparat, duabus Romani exer- 
citus partibus deletis 3 ). Huius autem belli culpam totam 
Romanorum fuisse, Ammianus diserte narrat 4 ), cuius auc- 
toritas Eunapii et Zosimi silentio minime infringitur. 
Ita rebus in Oriente prorsus profligatis Theodosius a 
Gratiano in Orientem missus est, qui quantum et fortis 
animus et prudens, quae temporum et rerum rationem 
habet, moderatio efficere posset, aperte docuit. Non 
enim pristinae Romani imperii superbiae et gloriae ima- 
ginibus pellectus barbaros opprimere, solo Romano de- 
pellere conatus est, sed et constanti gravitate suorumque , 
viribus corroboratis auctoritatem suam tueri et augere 
et prudenti humanitate et liberalitate barbarorum animos 
conciliare sibi studebat. Quae bene ei cessisse studia 
totum eius imperii spatium docet. Athanaricum regem, 
qui post Fridigernum acerrimum Gothorum ducem mor- 
tuum plurimas Gothorum gentes coniunxerat, cum tantis 
honoribus Theodosius Constantinopoli excepisset, mor- 
tuumque tam eximia magnificentia sepeliri iussisset, 
multos sibi conciliavit Gothos, ita ut imperatoris exer- 
citui adiungerentur quadraginta millia militum nomine 
foederatorum, in quibus totius imperii militiae robnr 
collocatum esset 5 ). Vituperatur quidem Theodosius a 

l ) Eunap. Exc. de legg. p. 19—21. Mueller frgm. XLII; 
Zosim. IV, 20. 

a ) Ammian. Marcellin. XXXI, 4; Hieron. Chron. p. 188; Jor- 
danis De reb. Get. c. 26. 

s ) Amm. Marcell. XXXI, 12—13. *) Ammian. XXXI, 5-12. 

5 ) Amm. Marcell. XXVU, 5; Zosim. IV, 34; Jordan. c. 28; 
Themist. oratt. XV et XVI. 

Synesio philosopho *) , qui splendidissima de imperio re- 
formando consilia dat Arcadio, sed ut philosophus in 
pulcherrimis versatus cogitationibus res aeque facile ac 
sententias condi posse arbitratur; vult Synesius senes- 
centi imperio iuventutem reddi et iuvenili eius robore 
foedos barbaros depelli: quae somnia potius quam con- 
silia habenda sunt. Floruisse imperatore Theodosio im- 
perium, quoad tum florere poterat, omnes scriptores do- 
cent; sed hunc florem solis unius Theodosii virtutibus 
potius, quam rationum quas secutus sit salubri necessi- 
tate procreatum esse forte putes. At res tum ita com- 
paratae erant, ut, cum in imperii mole verus vigor non 
esset, solius imperantis virtutibus sustentari possent nec 
saluberrimae rationes sine strenuo aut prudentissimo im- 
peratore quidquam valere possent. Theodosium Gotho- 
rum validam mox ad sui studium perduxisse partem, 
quae arta cum Romanis et imperatore coniunctione etiam 
suae gentis saluti optime consulere sibi videretur, Fra- 
vittae fortissimi ducis et Eriulphi iurgio liquet 2 ). Sane 
etiam alteram eamque initio graviorem fuisso partem, 
quae eadem, quam in Romanorum maioribus cognosci- 
mus, superbia odioque haud iniusto placidam omnem 
cum Romanis coniunctionem aspernaretur, non mirum 
est. Sed cum Theodosius, etsi ante eum imperatorem 
Romani tanta perfidia et ignavia in Gothos usi non so- 
lum in odium, sed etiam in contemtum adducti erant 3 ), 

*) Synesius: JZ^i paaiUiag. Multa quidem sobrie admonet, 
quae fortasse Arcadio licebat exsequi. Sed valdc miror, quod 
Gibbonius V, cap. XXX, 186 pulchra quidem, sed inania Synesii 
consilia non inania putare videtur. 

») Eunap. Exc. de legg. p. 21. (Mueller frgm. LX); Zosim. 
IV, 56. 

8 ) Cf. Amm. Marcell. XXXI, 16; Zosim. IV, 26 de porfida 
Gothorum caede. Falso Zosimus hoc scelus ei tempori tribuit, 
quo Theodosius iam imperator erat. 



Digitized by Google 



— 39 — 

tarn felici tamen successu barbarorum vires imperio Ro- 
mano adiungeret, quanto melius ac firmius res corrobo- 
ratae et consociatae essent, si statim ab initio fortis et 
sobrius imperator eas gubernasset? Nolo profecto con- 
tendere, Theodosii consilis ac reraediis Romani imperii 
interitum amoveri potuisse: immo rerum necessitate 
illuni adductum esse at si quaerimus, quod tum exti- 
terit remedium, quo patet imperii corpus in aliquod 
tempus conservari et quasi refrigerari potuerit, unum 
in Theodosii ratione prudenter ac fortiter servata posi- 
tum erat. Ipsas vero imperii vires cur non sana et gravi 
disciplina ac reformatione emendare reficere conatus 
est? Cum suinma undique urgerent pericula et hostium 
impetus, Romana vero militia maxime debilitata et cor- 
rupta esset l ), iuvenes in Italia et provinciis ita militiam 
abhorrerent , ut dextrae manus digitos amputarent 2 ), 
iamque per multos ante Theodosium annos barbari for- 
tissimi et maxime strenui in exercitibus Romanis fuissent 
milites summosque tenerent honores 3 ): quae tum alia 
Theodosio restabat ratio? Quantum vero in victoriis de 
Maximo et Eugenio tyrannis reportatis Theodosius bar- 
baris auxiliis debuerit, auctores permulti narrant 4 ). — 
Quae cum ita sint, Stiliconem Theodosii rationibus im- 
butum eandem de rerum necessitatibus amplexum esse 
sententiam liquet, praesertim cum ipse barbarus esset 
nec profecto Romana superbia odioque barbaras gentes 
ut bene constituendis et excolendis rebus prorsus alienas 
contemnere posset. Dubitari quidem licet, num ab initio 



») Cod. Thood. VII, XIII, 8 et 16. 
*) Cod. Theod. VII, XIII, 4, 5, 10. 

8 ) Unde plurima inter ducum et comitum nomina barbara in- 
venimus. Cf. Amm. Marcell. XX, 10. 

*) Cf. de his rebus Tillemont T. V P. II, qui omnes testes 
diligentissime arcessere solet. 

Stilico certas, quibus postea res publicas administravit 
leges sibi proposuerit; id vero efficere posse mihi videor, 
eum nec leviter, nec ignave, nec perfide unquam cum 
hostibus egisse. Pugnavit primum post mortuum Theo- 
dosium cum Alarico in Graecia a. CCCXCVI. Sane 
Alaricus evasit. Sed quid inde licet concludi? Nihil 
aliud profecto, quam hostem ingenii sui copia summo 
discrimine se expedisse. Ac veri simillimum est, tum 
demum damno edoctum Stiliconem intellexisse, qualis 
vir esset Alaricus. Putat Aschbachius *) Claudiani ver- 
sus aliquot 2 ) secutus, Alaricum iam adolescentem ab ea 
Gothorum parte stetisse, quae omne cum Romanis foedus 
aspernaretur." Qui versus etsi futile huius sententiae 
fundamentum nobis putandi sunt, sententia ipsa cum per 
se maxime probabilis est, tum primis quas gessit Alari- 
cus rebus plane confirmatur. Vehementi enim impetu 
statim post Theodosii mortem negatis stipendiis annuis 
et ducis honore Graeciam vastavit 3 ). Neque Orientalis 
imperii administratio eiusque principes viri ne mitissimum 
quidem hostem a despiciendo et invadendo imperio de- 
terrere poterant, immo allicerent oportebat. Iam ubi Orien- 
talis Illyrici dux constitutus est, quod quasi praemium 
saevae illius expeditionis fuit 4 ), cum iuvenili superbia 
Romano imperio eontemjo, tum ipsius Constantinopoli- 
tanae aulae stimulis incitatus a. CCCC Italiam invasit. 
Quod bellum Stiliconis rationem consiliaque aperte pro- 
dit. Superbo ac tumenti hosti quicquam concedere no- 
luit, sed Romani imperii maiestatem summa contentione 
tuitus, quamvis copiis prorsus destitutus et trepidantis 
aulae animos confirmavit et ipse trans Alpes hieme pro- 

*) Gesch. d. Westgothen p. 66. 

2 ) Claudian. de VI cons. Hon. 104 sqq. ; De b. Getico 539 etc 
») Zosim. V, 5—7. 

4 ) Claudian. in Eutr. n, 212 sqq.; De b. Getico 535 sqq. 

fectus omnia finium praesidia collegit et rebellantium 
gentium tumultu oppresso auxilia sumsit. Ita apud Pol- 
lentiam hostis impetum fregit eumque Italia depulit 1 ). 
Uterque tum cognovisse videtur, qualem haberet adver- 
sarium. Intellexit Stilico suas copias tanta opera vix 
conquisitas suamque victoriam summa contentione ac 
prudentia vix reportatam certam futurae pacis ac salutis 
spem facere non posse. Aceedit, quod praesidia finibus 
ut detraheret coactus erat, quod stulte crimini ei verte- 
runt multi homines, nec illos rursum confirmari licebat 
in temporum periculis viriumque penuria. Quae cum ita 
essent, antiquam Romanorum superbiam hosti et viribus 
et ingenio acerrimo opponere omneque cum eo foedus 
respuere, obstinatae profecto erat stultitiae. Neque minus 
Alarici animus aetate progrediente Stiliconisque victoris 
ingenio perductus acerrimum illum et tumidum amiserat 
calorem; aestimare res Romanas Stilico eum docebat 
neque exstinguendi sed defendendi imperii honorem 
et laborem ei proponebat. Quam vero salubris esset 
Stiliconis cauta ratio, iam paucis annis post patuit, cum 
ingentes Radagaisi copiae Italiam invaderent *). Sola 
enim illa moderatio ac lenitas effecit, ut Alaricus cum 
Radagaiso non coniungeretur, quibus consociatis res Ro- 
manae prorsus essent deletae 3 ). Debilitatem vero rerum 
Romanarum Stiliconis studia artesque probant, quibus et 
modicum collegerit exercitum et Alanorum et Gothorum 
auxiliis auctus hostes oppresserit. Nec potuit nec voluit 
aperta pugna eos aggredi, cum copiis suis ammissis 



>) Cf. Gibbon V, chap. XXX; Aschbach: p. 73—75. 
») Zosira. V, 26; Oros. VII, 37. 

3 ) Mire Gibbonius V, cap. XXX, pag. 234, qui saepe face- 
tius, quam rectius iudicat Alaricum nec Radagaiso nec Stili- 
coni succurentem Caesari comparat Catilinam nec adiuvanti nec 
opprimenti. — 

unde novas sumcret, plane non habuissct. Mire profecto 
non solum ingenium, sed etiam fortuna eum adiuvit. 
Nuni hanc semper ipsi aflfuturam esse sperare et ex- 
spcetare, num in hoc lubrico fundamcnto totum imperium 
Romanum collocare ei licebat? Nudatis vero Rheni fini- 
bus hostium impetus in dies Romano imperio immine- 
bant; brevi post Rada&aisi cladem anno CCCCVI exe- 
unte Vandali et Suevi Rhenum transgressi sunt Gallias 
vastaturi 1 ). Quibus periculis cum debiles res Romanae 
undique cinctae essent, Alaricum artius rebus Romanis 
adstringere, barbaris viribus barbaras opponere studebat. 
Opus erat imperio Romano, ut provinciis iam ab hosti- 
bus inundatis imperii quasi nucleo i. e. Italiae firmum 
cingeretur vallum i. e. gens, quae bellicis rebus et de- 
fendendi custodiendique muneri prorsus dedita esset. Iam 
ante Radagaisi irruptionem de Orientali Illyrico Arcadio 
eripiendo Stilico cum Alarico egisse videtur. De quo 
Stiliconis consilio neminem recte iudicasse video; aut 
" enim sola terrarum avaritia vel ambitio 2 ) in eo cernitur 
aut vindictae cupiditas 3 ): utrumque futile ac paene ridi- 
culum esse arbitror. Putat quidem Gibbonius 4 ), qui Sti- 
liconem a bello civili prudcntissime abhoruisse recte cog- 
novit, Hlyricam expeditionem a Stilicone eo paratam 
esse, ut Alaricum quam longissime ab Italia removeret. 
At patet, quam debilis haec ratio fuisset, quippe qua et 

*) Zosim. VI, 3; Oros. VII, 40; Prosperi chron. 

*) Gibbon V, chap. XXX, p. 234: „The execution of the am- 
bitious design. u 

8 ) Schulze: „Flavius Stilicho" pp. 105 und 158. 

4 ) Gibbon V, p. 235 : „The prudence howewer of Stilicho, his 
aversion to civil war, and his perfect knowledge of the weakness 
of tho state, may countenance the suspicion, that domestio peace, 
rather than foreign conquest, was the object of his policy; and, 
that his principal care was to einploy the forces of Alaric at a 
distance from Italy. u 



Digitized by Google 



- 43 - 



brevi tantum temporis spatio Stilico consuluisset et ho- 
stium superbia et belli praedaeque studia perniciosissime 
aucta essent. 

Voluit Stilico mea sententia e rei natura petita 
Alaricum Jidelem rerum Romanarum defensorem sibi con- 
ciliare. Alarici vero mens eo incerta et dubia ad id tem- 
poris fuerat, quod duorum fratrum discordia callide usus 
inter utrumque imperium fluctuabat 1 ). Iam oportebat 
StilicOj ut Alaricum ab aula Constantinopolitana eius- 
que machinationibus totum seiungeret ac sibi uni conci- 
liaretj Orientalem Ulyrici partem, quam Alaricus sub 
Arcadii principatu tenebat, avelleret Orientali imperio, 
ita ut nulla iam Alarici cum Oriente exstaret coniunctio, 
immo constans inimicitia subesset. Qua sola ratione Ala* 
rici vires, quae ad id tempus Romanarum rerum quasi 
flagella fuerant a Romanis in Romanos agitata, salu- 
berrima earum praesidia reddere poterat. — Alaricum 
igitur progredi in Orientem iubet Stilico 2 ), ipse mox 
insecuturus; cum vero Constantino in Gallia rebellante 
impediretur, Alaricus frustra in Epiro et Thessalia op- 
pertus rediit et ad Italiae fines usque progressus per 
legatos et expeditionis frustra paratae impensas et pro- 
vinciam aliquam poscebat, ubi cum copiis suis domici- 
lium ponere posset simul auxiliis suis in Constantinum 
oblatis. Suspicio in eo exorta erat, nt falleretur dolis- 
que ab Italia amoveretur, quae eo iam augebatur, quod 
Alaricus imperatoris edicto Serenae et ut mihi videtur 
inimicae Stiliconi partis opera extorto expeditionem suam 
inhibere iussus erat. Iuvenilis ille ardor revertebatur, 
cum nondum plane educatus esset Alaricus in Stiliconis 
consilia. Stilico vero prudenti sua constantia ac sobrio 



x ) Claudian.: De b. Getico 566 sqq. 

2 ) Zosim. V, 26 et 29, Sozomen. Hist. eccl. VIII, 25; IX, 4, 

iudicio nec ira nec superbia inopportuna turbando, quod 
pecunias Alarico solvendas esse censuit, optime egit 1 ). 
Nec enim res Romanae novum sustinere poterant impetum 
nec consilia sua gravissima, in quibus exsequendis per tot 
annos tot labores viresque collocaverat, tam levi causa 
pervertere ei licebat nec, quae Alaricus poposcerat, tam 
iniusta aut insolentia erant, ut turpiter ea concederen- 
tur. Senatores vero infructuosa et stupida superbia 
occaecati assentiebantur quidera Stiliconi eius ingenium 
gravitatemque veriti, sed pacis auctorem ut proditorem 
infamabant. Iam tum accidit Arcadii mors. Stilico ipse 
Constantinopolim profecturus ut Theodosii iunioris tutorem 
ageret, cum leniori hac et aptiori ratione Hlyricas res 
pro consiliis suis ordinare posset, Alaricum cum Roma_ 
nis legionibus contra Constantinum in Gallias mittere 
decrevit 2 ). Quibus consiliis nefarias et perfidas machi- 
nationes Stiliconis inimici facili interpretatione elicere 
poterant. Coniunxerant contra eum et eorum pars, qui 
pio quodam furore leni et moderato Stiliconis in haere- 
ticos et paganos animo stomachabantur, quo vehementia 
sua consilia et dominandi cupiditatem exsequi non pos- 
sent, et ii, qui prudentibus ac necessariis Stiliconis ratio- 
nibus prorsus non comprehensis proditionem et scelesta 
consilia suspicabantur. Ac praecipue Romani milites 
ad iram invidiam suspicionem paratiores, quia Stilico 
strenuos barbaros milites iustis et necessariis colebat 
honoribus, ficta Stiliconis Romanorum proditoris et ini- 
niici imagine facillime excitari poterant. Fingebant ini- 
mici, praesertim Olympius, Stiliconem ideo in Orientem 
profecturum esse, ut Theodosio iua. amoto imperium 

*) Lampadii senatoris verba, quae Zosimus V, 29 profert: 
„Non est ista pax, sed pactio servitutis u grande quidem sonant, 
sed inepta sunt. 

») Zosim. V, 31-34. 

filio suo daret Eucherio, Romanos vero milites acerrimo 
Romanorum hosti Alarico ab eo tradi, ut inter barbaros 
perirent neve Stiliconis nefaria consilia impedirent. 
Stilico Bononiae commoratus cum Paviae occisos esse 
amicos suos audiisset, de mutato imperatoris in se animo 
nondum certior factus, turbulentos ac rebellantes, quos 
putabat, in se Honoriumque Romanos milites cum bar- 
baris suis coercere statuit. Probatas vero illas caedes 
ab imperatore compertus, ne ipse rebellis barbaros con- 
tra imperatorem duceret, consilium mutavit 1 ). Ac pro- 
fecto gravissimas basce dubitationes ei exstitisse arbi- 
tror. Armis enim in imperatorem et Romanos milites 
versis si quacunque de causa occubuisset, totam suam 
vitam, labores, consilia foedo, qui ab omnibus existima- 
batur, exitu maculasset et evertisset. Quis perspicere, 
excusare, defendere eum poterat? Si vero prospere ei 
barbarisque res cessisset, totam, quam diligentissimis 
studiis paraverat, Romanorum et barbarorum coniunctio- 
nem tam atrocis belli pernicioso exemplo discidisset. 
Quae autem suam barbarorumque victoriam sequerentur, 
nec ante eam computare nec post cam certis finibus 
ipse coercere poterat. Num tumidos illos fluctus ab ipso 
agitatos quolibet temporis momento repellere ei licebat? 
Mira sane arte, quae praeclarissimum ducis ingenium 
prodit, per tot annos militiae Romanae varias et diver- 
sas partes consociaverat, rexerat: sed eo ipso barbaros 
tam praeclare coercebat, quod Romanorum militum copiae 
etsi baud validissimae et imperii Romani maiestas etsi 
nitens magis quam pollens Stilicone duce et custode, 
quem parvis opibus multum valere posse bellis cum Ala- 
rico etRadagaiso gestis barbari iam viderant, magna etiam- 
tum fruebantur auctoritate. Quodsi Stilico contra Roma- 

nos milites imperiumque pugnaret, res Romanae Stilicone 
duce amisso, et Stilico nec imperii maiestate nec ullis 
copiis adiutus, quid iam utrimque in barbaros valebant? 
Num Stilico prostratas res Romanas a barbaris victoria 
tumidis defendere, num constanti, quali ingenui eorum 
duces, apud eos frui auctoritate poterat, praesertim si 
eorum libidinibus oceurrebat? Quae dubitatio quam iusta 
csset, ipso statim illo discrimine patebat. Cum enim 
barbaris militibus fretus rerum turbatarum exitum tran- 
quillo et modesto anirao exspectare statuisset, barbari 
irati, quod Stilico ipsos contra Romanos imperatorcm- 
que ducere nolebat, Saro Gotbo duce nocturno impetu 
trucidare eum conati sunt 1 ). Vix cum paucis fidelibus 
barbaris Ravennam effugit, ubi milites Honorii vel potius 
Olympii literis incitati cum occiderunt. Non est, cur 
de generosa, qua in suae ipsius salutis summo discri- 
mine Italiae urbibus consuluerit, ratione a Zosirao diserte 
narrata 2 ) dubitemus. Ravennam enim cum fuga peteret, 
urbes, in quibus barbarorum uxores et pignora erant, 
hortatus est, ne rebellantes et tumidos barbaros recipe- 
rent. Interiit igitur vir princeps nullo iudicio facto, 
nullius sceleris convictus, probis et saluberrimis suis con- 
siliis, quibus labentium rerum Romanarum in ipsis, qui eas 
exstincturi erant, barbaris validum quasi propugnaculum 
quaesierat. Has, quas antea descripsi, re vera fuisse 
Stiliconis rationes aperte mihi docere videntur, quae 
post eum trucidatum ab utraque parte gesta sunt. Qui- 
bus cum Alarici temperatus animus, qui Stiliconis quasi 
disciplina usus eius consilia tenebat, tum illius, quae 
Stiliconem oppresserat, partis stupida et misera perti- 
nacia superbiaque comprobantur. Liquet enim una cum 
Stiliconis nece etiam prudens ac necessarium, quod cum 

Alarico inierat, foedus, quo potissimum illius inimicorum 
innitebantur eriminationes, plane abruptum esse. Laesus 
igitur et offensus erat Alaricus neque mirum est, quod 
Stiliconis quasi ultorem se praestans eo ipso illius, 
quae dicebatur, culpam occaecato populo comprobare 
videbatur. Iam cum in Italiam procederet, nihil ani])lius 
quam quae Stilicone vivo poscebat, quibus concessis in 
Pannoniam copias se reducturum esse pollicitus est 1 ). 
Cum vcro imperator omne foedus repudiaret nec tamen 
fortiter resistcrct, Alaricus ncmine impediente in urbem 
progressus est. Sane multum iam poscebat pro offensi 
victoris mere; ubi vero modestiora ea quae postulave- 
rat legati ei concesserunt, se ubique pro Romanis 
dimicaturum esse pollicitus est. At cum Honorius eius- 
que rectores pro Italiae salute securi, quippe qui Raven- 
nae muris custoditos se putarent, stupida pertinacia 
conventa respuerent, iterum contra Romam progeditur 
Alaricus XL millibus servorum susceptis, Valentis ducis 
debilera exercitum capit, Ataulphum fratrem arcessit. 
Iam cum denuo senatus legatos raisisset Ilonorio postu- 
lata ab Alarico perlaturos, quae etsi insolenti Honorii 
superbia aucta taraen firmura tantum et utrique utilissi- 
mum cum imperatore foedus spectasse iam eo patet, 
quod lovius Honorio suadebat, ut Alaricum ad postu-* 
lata eius minuenda copiarum ducem crearet, Honorius 
iterum superbo respondet stupore. Nec tamen Alaricus 
victorem hostera se praebuit, sed primo aestu oppresso 
bis iam ad Honorium misit episcopos aequissimis con- 
ditionibus propositis, quibus et pecuniis annuariis et 
ducis Romani munere renunciatis Noricum solam pro- 
vinciam postulabat. Patet igitur, quo studio Alaricus 
iustara et legitimam cum imperatore expetierit coniunc- 

tionem, cum solis armis profecto non solum Noricum 
sed totam Italiam tenere posset. At stupido iureiurando 
imperatoris socii adstringuntur, ne quid unquam cum 
hoste publico paciscantur. Ita omni foederis spe amissa 
Alaricus alium imperatorem eligi iubet Attalum, quem 
mira quadam religione ac fide coli ab eo videmus, 
quamvis et inopportunum eum esse mox cognoverit et 
a Iovio continuo in eum incitetur. Apparet igitur Ala- 
rico Romanum imperatorem opus fuisse, cum defendendo 
quidem, non vero regendo et gubernando imperio omni- 
bus artibus exculto se suosque Gotbos aptos esse puta- 
ret. Nimis iam migrandi bellandique gaudiis, quae 
iuvenilis aetatis sunt, indulgebant nec difficillimis et 
sobriis vasti et tam artificioso rerum ordine conditi ira- 
perii administrandi officiis fungi poterant. Ipse Alaricus 
utriusque militiae magister factus, Valentem, quem equi- 
tum ducem reddiderat, capitis damnari iussit, quod ne- 
faria in Attalum cepisset consilia l ). Anno vero CCCCX 
Attalum honore destituit idque gravissimis causis. Pri- 
mum enim Attalus, cum per Constantem Heracliano, qui 
Honorii partem amplexus Africam tenebat, hanc provin- 
ciam eripere frustra conatus esset, quamvis turpissima 
fame urbem premente, Alarici consilia contemnens a 
strenuis Gothis Afiicam frumentaque recuperari pertina- 
citer noluit. Dein Alaricus tum amicum se praestare 
Honorio voluit, quem foedus cum ipso iuncturum esse 
rursus sperabat. Eo vero, quod imperatoris insignia 
Attalo publice ademit Honorio tradenda imperatoris 
honorem non elusit, sed quam gravem eum putaret ac 
necessarium docuit. Nec profecto assiduo, quod in con- 
ciliando Honorio posuit, studio imperatoris vires opes- 
que sed solam dignitatem reverebatur. Cum vero ter- 

tium summa, qua Sarus Gothorum copias oppressit, per- 
fidia omne eommercium abruptum esset, quid tandem 
captam et spoliatam esse urbem Romam mirari licet? 
Immo valde admiranda est Alarici auctoritas, qua bar- 
baros suos tamdiu coercere potuerit Stiliconisque de 
Alarico in imperii salutem conservando consilia optime 
probat. Atque ex ipsa captae urbis miseria humanum 
cognoscitur Alarici ingenium, qui incolarum vita pror- 
sus parci iusserat 1 ). Quod vero paucis diebus post 
Alaricus urbem reliquit in Africam Gothos suos traiec- 
turus aperte docet, ipsum ducem gentem suam armis 
belloque deditam ad solidam reipublicae formam sobrie 
constituendam et conservandam nondum satis educatam 
existimasse. Eandemque Ataulphi, qui Alarico mortuo 
Gothorum dux exstitit, fuisse sententiam et omnes, quas 
gessit, res amicaque cum Romanis coniunctio et ipsius 
verba ab Orosio tradita 2 ) docent, quae, quidquid de 
eorum fide sentis, hanc sententiam tum omnino valuisse 
probant. 



*) Oros. VII, 39. Augustin. de civ. dei I, I; Jordanes c. 30. 

2 ) Oros. VII, 43: „Nam ego quoque ipse virum quendam 
Narbonensem illustris sub Theodosio militiae .... audivi se 
familiarissimum Ataulpho apud Narbonam fuisse: ac de eo saepe 
sub testificatione didicisse, quod ille cum esset animo, viribus, 
ingcnioque nimius referre solitus esset, se in primis ardenter in- 
hiasse, ut obliterato Romano nomine, Romanum omne solum, Go- 
thorum imperium et faceret et vocaret: essetque, ut vulgariter* 
loquar Gothia, quod Romania fuisset: fieretque nunc Ataulphus, 
quod quondam Caesar Augustus. At ubi multa experientia pro- 
bavisset, neque Gothos ullo modo parere legibus posse propter 
effrenatam barbariem, neque rcipublicae interdici leges oportere, 
sine quibus rcspublica non est respublica, clegisse se salutem, 
ut gloriam sibi de restituendo in integrum augendoque Romano 
nomine Gothorum viribus quaereret, habereturque apud posteros 
Romanae restitutionis auctor, postquam esse non poterat immu- 
tator cet. u 

Fusius quidem in examinandis Stiliconis ingenio 
consiliisque versatus sum, sed cum solidum, quo insistere 
possem, fundamentum non reperissem, in Stiliconis vero 
laudibus omnium fere Claudiani carminum summa posita 
sit, ipse banc quaestionem accuratius mibi instituendam 
esse putavi. Iam igitur qua ratione Claudianus id, quod 
adbuc de Stilicone statuimus iudicium, coraprobet et lar- 
gius explicet, quid novi addat, inquiramus legibus, quas 
priori buius disputationis parte proposuimus, diligenter 
observatis. — Primum cautam illam, quam Stiliconis 
fuisse perspeximus, imperii tutandi et corroborandi ratio- 
nem a poeta non expressam invenimus. Neque boc mi- 
rum esse potest. Sobriam enim banc et, quae debilitatis 
rebus tam prudenti moderatione consulebat, administra- 
tionem poetica descriptio ac praecipue luxurians Clau- 
diani ingenium abhorret, quod fervidissimas et splendi- 
dissimas requirit imagines et grandibus atque audacibus 
potins quam prudentibus ac cautis consiliis favet. Poe- 
tae licebat illam, quam in Rutilio Namatiano et in sena- 
toribus perspeximus x ) , rerum splendidam sed ineptam 
contemplationem amplecti, quae Romani imperii celsa 
magnitudine gloriaque quasi tumida audaces ac nefarios 
qui eam offendebant hostes ut a Iove Titanas percellen- 
dos et exstinguendos esse putaret. Quare Claudianus 
Alaricum atrocissimis depinxit coloribus 2 ), unde nihil 
omnino historiae assumendum esse contendo. Describit 
'eius ingenium saevum nefarium audacissimum , quod 
ipsius gentis sapientioribus viris oppositum fuerit. Fin- 
git enim consilium ab Alarico convocatum esse, in quo 
senex aliquis Gothorum procerum ducis Alarici temeri- 
tatem, qua Romam ipsam aggredi instituerit, severo 



Cf. pag. 22. 

*) Claud. De b. Get 77—104; De VI cons.Hon. 127—330. 

sermone increpat *). Quam in Gothorum consilio dissen- 

sionem Gibbonius non quidem e Claudiani auctoritate, 

sed e rerum natura veram putat 2 ). At nec verisimile 

est talem inter Gothos ad id bellis cum deditissimos 

tum felicissimos fuisse dissensionem, nec illo ipso tem- 

pore debiles et marcidas Romanorum vires impugnarc 

audaciae et imprudentiae fuit. Nonne ipsa ingentis, 

quo Romani tum perculsi erant, terroris descriptione 

Claudianus aperte docet 3 ), Alarici expeditionem nequa- 

quam audacem, imo vix dubiam fuisse? Sed volnit 

poeta, ut Stiliconis gloriam augeret, periculi magnitu- 

• 

dinem fuse describere et imperii maiestate Stiliconis 
que ingenio elatus nefaria et inania carpere hostis cona- 
mina. Quare suas ipsius sententias poeta Gothorum 
ilK Nestori tribuit. — Accedit iam alia causa, qua Sti- * 
liconis sobrias rationes Claudianus non diserte expressit. 
Claudiani carmina annum CCCCIV, quo sextum con- 
sul fuit Honorius, non excedunt. Stiliconis vero consilia, 
praecipue illud, quod de Alarico in imperii salutem con- 
ciliando ceperat, post annum demum CCCCIV i. e. post 
ftnitum illud bellum Geticum in ipso quasi maturesce- 
bant. — Neque tamen Claudianus Stiliconis consilia, 
prudentem in barbaros animum omnino non prodit. Pri- 
mum enim in describendo itinere, quod secundum Rhe- 
num fecit Stilico a. CCCXCV nullis omnino copiis ad- 
iutus, pacem Eugenii rebellione turbatam brevissimo tem- 
pore ab illo restitutam esse poeta narrat 4 ). Quod iter 
maxime mirum intelligi nequit, nisi Stiliconem Theodo- 
siano more et praecepto cum barbaris egisse existimas. 
Canit quidem Claudianus de barbaris regibus humili de- 

*) Claud. De b. Get. 469—550. 

*) Gibbon V, chap. XXX, p. 198, note 42. 

8 ) Claud. De b. Get. 36—314. 

4 ) De laud. Stil. I, 189—232; De IV cons. Hon. 439— 459. 

votione supplicibus, attonitis, procumbcntibus 1 ): at baec 
luxuriantis poetae, non historiae csse liquet. Neque mi- 
nus nostram sententiam comprobat, quod .Stiliconi ultro 
favere barbaros canit poeta illiusque exercitibus ut so- 
cientur precari 2 ), quod fideles et obedientes Stiliconi 
eorum animos saepissime laudat 3 ), quod post Theodosii 
mortem discordes exercitus partcs tam eximia arte con- 
sociavit, et in summo discrimine Alarico Italiam inva- 
dente, cum prccandi magis quam impcrandi nccessitas 
esset, trans Alpes exercitum colligere potuit, quo bostem 
•devicit 4 ). Ita quae prudenti sua et gravi tamen cle- 
mentia Stilico effecerat, Claudianus quidem prodit, cau- 
tas vero ipsas et moderatas agendi' rationes, ut poeta, 
. non explicat, sed omnia illa mira quadam et invicta, 
quae Stiliconis ingenio totique naturae inbaerebat, 
auctoritate impetrata esse vult. Humanum ac mitem m 
omnibus rebus se praebuisse Stiliconem, quara virtutem 
cum gravitate coniunctam illis teinporibus tam diversas 
ac contrarias opiniones viresque complectentibus utilissi- 
mam et praestantissimam babuerim, cum iam perspecta 
Stiliconis consilia legesque rectore Stilicone ab Honorio 
editae nos docuerint, Claudiani disertae laudes largius 
describunt confirmantque. Singulas enim ac certissimas 
describit vitae rationes vel leviores, quibus illa virtus 
pateat, quae nisi e familiari, qua poeta utebatur, Stili- 
conis consuetudine sumptae esscnt, ridicula sane exstarent 
mendacia 5 ). Nec tamen utili et sana severitate Stilico- 
nem abhorruisse, idem probat Claudianus. Praesertim 

1 ) De laud. Stil. I, 202-217; De IV cons. Hon. 445—455. 

2 ) De laud. Stil. I, 232 sqq. 

«) De IV cons. Hon. 484-4<S8; De b. Gildon. 202-301; De 
laud. Stil. I, 148-170, 232-245; De b. Get. 421-429. 

4 ) De b. Get. 363—404. 

5 ) De laud. Stil. II, 152-16S; III, 43—50, 216. 

non niraia aut cffusa liberalitate militum gratiam ab eo 
captatam esse, poeta diserte laudat 1 ), quod cum gra- 
vissimum est, quia nonnulli scriptores militibus eum in 
civium damna nimis favisse arguunt, tum fide dignissi- 
mum, quod poeta, qui tanta voluptate et ubertate splen- 
didam Probi munificentiam ipsiusque Stiliconis libera- 
litatem praedicat *) , sobriam et austeram parsimoniae 
virtutem non attigisset, nisi verum Stiliconis ingenium 
laudibus efferre voluisset. Probae vero et iustae rerum 
adrainistrationis cur gravissimus testis Claudianus ha- 
bendus sit, quo solo iam testimonio eius carmina bisto- 
riae indagandae utilissimae sint, supra uberius explica 
vimus 3 ). Restat iam, ut illos afferam Claudiani versus, 
quibus liberae reipublicae formas et instituta a Stilicone 
revocata esse laudat 4 ). Iam exordio huius disputationis 
describendum mibi erat apertum, quo poeta pristinae 
libertatis mentiouem facit, studium: quod Stiliconis ad- 
ministrandarum rerum rationibus nutritum esse multis 
illius carminum locis patet. Versus, qui huc spectant 
omnes, tam sobria, quae omnem splendidam descriptio- 
nem prorsus abliorrent, instituta describunt, ut re vera 
Stilico senatus umbratilem auctoritatem refecisse et con- 
tirraasse putandus sit. Voluit haud dubie his artibus 
languidum et iners rerum publicarum corpus paululum 
excitare, ne soli ipsi imperii quasi exanima moles ab 
hostium vehementiori in dies impetu defendenda esset, 
sed singula mcmbra sponte et cum vigore quodam rebus 
defendendis interessent. Videmus etiam aliis temporibus 
apud alios populos in summo discrimine, quo marcidae 
res et senio quasi confectae periturae sunt, vetera et 

! ) De laud. Stil. II, 147 „A milite parcus diligeris". 

2 ) ln Prob. etOlybr. coss.42— 55; De laud. Stil. Ul, 223— 236. 

3 ) Cf. p. 13. 4 ) De laud. Stil. I, 325-333, III, 85—90, 
107-112, 115—120. Cf. etiam Symmachi Epist. IV, 4. 

abolita instituta revocari, ut arcessita baec iuventutis 
species mortem arceat. Sane baud multum auxilii sibi 
rebusque Stilico indc comparavit. Nec profecto multum 
inde speravit: quare etiam alia, quae supra descripsi- 
mus 1 ), remedia adhibuit, minus splendida quidem nec 
Komanae superbiae grata, sed efficaciora temporibusque 
accommodatiora. 

Quae vero potissimum Claudiani carminum fidem 
in suspicionem vocare videantur, turgidae et luxuriosae 
laudes Honorio imperatori tributae, quem stolidi et tardi 
fuisse ingenii omnes scriptores et tota eius imperii hi- 
storia docent, accuratius intuentibus nobis non solum 
iustum illud de Honorio iudicium comprobant et certius 
definiunt, sed etiam ad Stiliconis ingenium summamque 
auctoritatem aestimandam plurimum valent. Haec enim 
reputanda sunt : Arcadius et Honorius imperatores ipsius 
dignitatis suae splendore ac maiestate ita ornati et quasi 
obtecti erant, ut illam pro viris ipsis celebrare poetac 
liceret. Iam vero — quod gravissimum est — victo- 
riarum, quas Stilico reportavit, gloriam ac merita Honorio 
ipsi poeta adscripsit et ut Arcadii rectorum scelera ab 
ipso Arcadio secernere studet, quippe qui iam adolescens 
illorum ignarus sit, ita Honorio quamvis natu iam mi- 
nori Stiliconis omnia merita vindicat. Quare omnes fere 
laudes, quae non rhetoricis floribus aut mythorum com- 
parationibus constant, revera Stiliconis sunt, ita ut Ho- 
norium statuae uberrimis tropaeis ornatae comparare 
possis. In ipsis enim, quae Honorii consulatus cele- 
brant 2 ), carminibus Stilico primarum actor est et Honorii 
solum meritum in eo ponitur, quod Stiliconem socerum 
habeat 3 ). In carmine in IV Honorii consulatum compo- 



') Cf. p. 37 sqq. *) Carmina de III, IV, VI cons. Honorii 
scripta; 3 ) De nupt. Hon. et Mar. 335. 

sito larga, quam Tlieodosius filio habuit, oratione finita 1 ), 
poeta affirmat quidem iam superari Theodosium a filio, 
sed addit „subnixus Stilicone suo u et deinde negleeto 
Honorio in solis Stiliconis laudibus versatur 2 ). Carmen 
in VI Hon. cons. conditum bclli Getici partem narrat et 
Honorium eo tantum arcessit, ut ipse soceri virtutcm 
describat 3 ). Ac paene irrisio evadit, si poeta se quasi 
corrigens dicit: „Ni tua vel soceri nunquam non provida 
virtU8 U4 ) et coniungit: „cum Stilicone gener. un ) — Iam 
vero quibus aliis laudibus ornat Honorium? Quascunque 
rcs splendidas -et ab aliis gestas cum Honorii nomine 
variis rhetoricis artibus ita connectit, ut earum aliquo 
modo particeps exsistat. Neque soluin Stiliconis merita, 
sed etiam patris de Argobaste et Eugenio reportatam 
victoriam quippe auspiciis pueri Honorii consulis partam 
ei tribuit 6 ). Ubi vero ipsam Honorii speciem describit, 
extemum decus potius et vestium magnificentiam depin- 
git 7 ), quam virtutes et praesertim mira illa Honorii cum 
numine Memphitico in vulgus prolato comparatio 8 ) tar- 
dam eius ac stupidam gravitatem exprimere videtur. Eo 
ipso vero, quod Honorius nec vitiis nec virtutibus prae- 
claris praeditus erat, quibus libet eum inducere orna- 
mentis Claudiano licebat. Nec minus vile imperatoris 
ingenium eo comprobatur, quod poeta ab eius aetate 
adulta libentcr recedens in praeclara pueritia fusius 
describenda versatur. Aliud decoris indc Honorio ac- 
quirit, quod rebus praeclare gestis, quibus Honorius non 
interfuerat, interesse eum fervida alacritate voluisse ca- 
nit 9 ). — Optime vero qualem Honorium putaverit Clau- 

>) De IV cons. Hon. 214—419; 2 ) Ibid. 432; 

s ) De VI cons. Hon. 426—490. *) In Eutr. I, 402. 

5 ) Ibid. 378; 6 ) De UI cons. Hon. 87; 

') De IV cons. Hon. 5G5— 610. 8 ) Ibid. 570—577. 

°) Ibid. 352—369; De b. Gildon. 354—379. 



Digitized by Google 



— 56 — 

dianus docet, cum Arcadio, — quem non infesto poeta 
animo, sed omnino non describit, a rectorum eius 
sceleribus seiungit quidem, sed „patricii u nominis, quod 
Eutropio inditum erat, acerba interpretatione *) et de- 
scripto aulae Byzantinae itinere Ancyrano-) apertissime 
sugillat et castigat, — Honorium imperatorem simillinium 
comparet 3 ). Fratres igitur Castori et Polluci conlatos 
nonne prorsus confundit poeta eandem utrique tribuens 
inanitatem? Quare si ex solis Claudiani carminibus iu- 
dicium de Honorio nobis statuendum esset, iustissimum 
et apertissimum exstaret. 

Iam ad principem, quem Claudianus acerbissime 
perstrinxit, Stiliconis inimicum diiudicandum aggredia- 
mur, dico Kufinum. Primum illud plurimum valet, quod 
a nemine nec ab ulla parte illuin virum defendi vide- 
mus: quod illis temporibus, quibus fervida diversarum 
partium studia sobria et iusta reprimebant iudicia, sane 
mirum est; ne clerici quidem scriptores eum excusare 
student, quamvis nec Theodosii erga ecclesias studia ullo 
modo coercere conatus sit et post Theodosium a. CCCXCIV 
in Occidentem profectum ad suam usque necem multas 
ac fervidas contra haereticos et paganos emiserit leges 4 ), 
quibus ipsius Theodosii severitatem longe excedit. Ipse 
anno CCCXCIV baptizatus est, in ecclesia a se apud 
Chalcedonem exstructa 5 ). Ambrosius quidem eum ami- 
cum aestimat, quem ad tantos honores provectum esse 
laetatur 6 ); at vivum Kufinum nonnullorum hominum iu- 
dicia fefellisse, cum praestantissimum eius vitium vel 
artem in dissimulando positam fuisse omnes consentiant 7 ), 

*) In Eutr. n, prol.; in Eutr. II, 68. *) Ibid. II, 95—102. 
8 ) De IV cons. Hon. 203 et in fine ; De UI cons. 182. 4 ) Cf. p. 24. 
R ) Sozomenus VIII, 17. 6 ) Auibrosii epist. L. 
7 ) Eunap. frgm. Suidas s. v. Povyivog-, (Mueller frgm. LXIII); 
Claudian. In Ruf. I, 98-99. 

quid mirum? ipsum Theodosium profeeto non stupidum 
eius mores ingeniumque prorsus latuerunt. Idem vero 
Ambrosius alio loco eum arguit, quod Theodosium ad 
Thessalonicam illam caedem incitaverit Hieronymus 
insatiabilis eum avaritiae *), Orosius et Philostorgius pro- 
diti imperii nefariaeque imperii cupiditatis accusant 3 ). 
Symmachus, qui benevolus vir nec acri iudicio res pe- 
netrans, laudum valde liberalis ubique tot suos amicos 
et quasi clientes potentibus viris commendat, aliquot 
epistolis multis laudibus Rufino blanditur 1 ), qui fratrem 
et filium ipsius promoverat ; mortuum vero Rufinum prae- 
donem publicum vocat 5 ), quo caeso summum gaudium 
Romae exortum sit. Eunapius et Zosimus certa Rufini 
scelera uberrime narrant 6 ). Rapacis avaritiae crimen 
optime probatur lege ab Areadio a. CCCXCVI emissa 7 ), 
ne quis sua bona proscripti Rufini bonis immixta sua 
ipsius auctoritate sibi vindicet, quod edictum per omnes 
provineias divulgari iubet Arcadius. Unde j^atet, Bat 
multos post Rufini necem exstitisse, qui erepta ab illo 
bona sua repeterent. Tatiani et eius filii Proculi cra- 
dem Rufini dolis exortam Zosimus diserte narrat 8 ), 
Claudianus 9 ) indicat. Iam co, quod Rufinus condemnati 
Tatiani obtinebat honorem Praefecti Praetorio, iniustae 
condemnationis suspicio oritur, lege, quam Theodosius 
a. CCCXCTI emisit, comprobata 10 ). Hac enim ii, qui 
peculatu provincias quassaverint ad id tempus multae 
obnoxii, poena capitali afficiuntur, quae lex ad Tatiani 
iudicium spectans auctore Rufino missa est. Tatiani 



l ) Theodoret. V, 17. 2 ) Hieronym. epist. III. 

3 ) Oros. VII, 37, Philostorg. XI, 3. 

4 ) Symmach. epist. III, 81—91; 5 ) Idem VI, 15. 

6 ) Zosim. V, 1—7, IV, 51—53. ') Cod. Theod. IX, XLII, 14. 
8 ) Zosim. IV, 52. 9 ) Claud. In Ruf. I, 246-249, 
10 ) Cod. Theod. IX, XXVIII, 1. 

vcro et Proculi innocentia Zosimi quidem iudicio vix 
satis probari videatur, qui sola morum integritate Ta- 
tianum Rufini odium subiisse dicit 1 ). Sed legibus illis 
Arcadii i. e. Rufini, quibus Tatiani et Proculi leges non- 
nullae ut perniciosae infirmantur, eorum culpam com- 
probari, prorsus negandum mihi esse videtur. Facile 
enim, qui in eius quem demovit locum succedit, non- 
nulla ab illo instituta diffamare ac mutare, memoriam 
dedecorare potest, ut se ipse extollat. Duobus edictis 
bona eorum, qui a Tatiano proscripti erant, fisco ad- 
iuncta proscriptis vel eorum heredibus reddi iubet 2 ). In 
quibus primum ficta quacdam verborum humanitas me 
offendit 3 ), tum unde concludi licet, multos atque eos 
iniuste a Tatiano esse proscriptos? Potuit profecto eo 
facilius Rufinus Tatiani memoriam polluere, quo pauciora 
e fisco restituenda erant bona. Neque plus ex alia lege 4 ), 
qua „aerariae praestationis adiectio" quaedam a Tatiano 
Provincialibus imposita removetur, ad eius culpam pro- 
bandam elici licet; inde enim quod postea Rufino auc- 
ctore remota est, de illius edicti duritie vel iniquitate 
iudicari nequit. Quod etiam ad alias Proculi et Tatiani 
leges spectat 5 ). Proculum vero filium non illum fuisse, 
qui a. CCCLXXXIV a Comitis Orientis munere cum de- 
decore amotus a Libanio 6 ) rapacis saevitiae accusatur, 
iam eo patere videtur, quod Theodosius tam infami viro 
profecto non iterum summos induisset honores. Fuerint 



») Zosim. IV, 52. ») Cod. Theod. IX. XLII, 12 et 13. 

3 ) C. 12: „vel ipsis, qui propriam nuditatem: vel illis qui 
suorem mortem in extrema positi egestate lugent"; — C. 13: 
^vel ipsis, qui gladio acerbiorem stilum passi aerumnas suas nu- 
ditatemque fleverunt vel eorum filiis ac propinquis, qui cruentas 
excepere sententias. u 

4 j C. Th. XI, I, 23. 5 ) C. Th. XII, I, 131 ; XIV, XVII, 11 et 12. 

c ) Liban. or. XX 

quidem Tatiani mores rigidi, quin etiam vituperandi l ) ; 
at sceleste et turpiter Rufinus in eum processit. Docet 
enim Arcadii lex a. CCCXC VI emissa 2 ) Tatiani patriam 
i. e. Lyciam provinciam Kufino auctore prorsus infania- 
tam fuisse, ita ut Lycii omnibus honoribus iuribusque 
eximerentur. Infirmat Arcadius hoc iudicium, quo insa- 
tiabilis vindictae cupiditas elucet, simulque comprobat 
Rufinum ipsum Tatiani fuisse iudicem. 

Luciani vero caedes, quam Zosimus narrat 3 ), tur- 
pissime peracta est a Rufino, quidquid de Luciani mo- 
ribus iudicas. Ac videtur re vera eo tantum periisse, 
quod Zosimo teste, quae turpiter Eucberius quidam Ar- 
cadio cognatus petierat, fortiter repudiavit; unde enim 
tam certa narratio fingi potuerit, non intelligo. Ac cadit 
profccto boc facinus in eius bominis foedissimam iram, 
qui nihil aegrius fert, quam si eius quem promovit rigida 
probitate ipse aliquid damni passurus est. — Iam si 
uuiversi populi summum gaudium Rufini nece conceptum 
et insanum, quo eius corpus dilaceravit, furorem 4 ) re- 
putas, certissimum de saevo detecto rapaci illius inge- 
nio iudicium statuas. 

Si vero, quid Claudianus ad Rufini ingenium histo- 
riamquc certius diiudicanda afferat, quaerimus, primum 
consideranda est fervida eius odii quasi luxuria, quae in 
dilaceratis eius membris vix satietur 5 ). Atque eo pror- 
sus differunt Rufini et Eutropii, quales poeta profert, 



J ) Ea ips«a, quae Asterius or. VIII refert, Tatianum leonis 
instar superbum , fortissinium , invictuin fuisse , probare uiihi vi- 
dentur, eum gravissimae quaestionis facillimam occasionem prae- 
bere potuisse et Kufini ambitioni molcstissimum fuisse. 

. *) Cod. Theod. IX, XXXVIII, 9. Cf. Tillemont V, P. II. 
Not. L. sur Temper. Theodose 8 ) Zosim. V, 2. 

4 ) Zosim. V, 7; Hieronym. epist. III; Philostorg. XI, 3; Aste- 
rius or. 4; Claud. in Ruf. II. 5 ) Claud. in Ruf. II in fine, 

dcseriptiones, quod illum snmma ira ct odio, hunc acer- 
bissima carpit irrisione, Rutinum immanem et terribilem, 
Kutropium etiam ridiculum describit. Quod statim cog- 
noscimus imapnibus ct comparationibus, quibus utruin- 
quc castigat poeta, intcr sc conlatis: Rufinus hydris, 
tigridi, Cliimaerae comparatnr ipsiusque Megacrae imma- 
nitatem superare dicitur 1 ); Eutropius scabioso cani, ve- 
tulae vulpi, focdae anui comparatur '-). Tota Rufini de- 
scriptio grande et insignc aliquid fuisse in eius ingenio 
docct, ita ut deridcndo locum non praebuerit. Quare 
cum de Eutropio dicat Claudianus: „Concidit exiguae 
dementia vulnere chartae u:J ), Rutinum haud indi^num 
Stilicone aestimari adversarium et verba docent: „Cer- 
tamen sublime diu, sed moribus impar virtutum scele- 
rumque fuit" 4 ) ct clata ac sublimia illa quae tinem 
alterius in Rufinum carminis statuunt 5 ). Ingenii vires 
sat magnas Rutino fuisse certissime indc concludas, 
quod nusquara eas impugnat poeta; itemque e silentio 
Claudiani patere videtur, mollibus libidinibus baud ita 
deditum fuisse Rufinum, quod in Eutropio eiusque sociis 
describendis tanto gaudio et ubcrtate carpit poeta ,; ); 
nam communes illae, quibus simpliccm et modestam 
suam vivendi rationem Rufini divitiis et luxuriae oppo- 
nit 7 ), sententias poetarum flores esse ex Horatio aliis- 
que sat notos liquet. Ac si reputamus, qua arte et fa- 
ceto gaudio Claudianus foedam Eutropii faciem totam- 
que figuram describat 8 ), cum de Rufini externo habitu 
nihil profcrat, Philostor^ii verba 9 ) comprobare videtur 



•) Claud. In Ruf. I, 89-91, 138-139, 226-22S, 251-255, 
294-296. ») Claud. In Eutr. I, 132— 13*, 145, 269. 
») In Eutr. II, prol. 19; 4 ) In Ruf. I, 297. 
•'•) In Kuf. 11, 440—527. «) In Eutr. 1,255; 11,84,326-462. 
7 ) In Ruf. 1, 204— 215. 8 ) ln Eutr. I, 38,110—138, 258 sqq. 
9 ) Philostorg. XI, 3. 

dicentis procerura illum fuisse ac strenuum et ingenium 
eius vividis oculis promptoque sermone apparuisse. 
Remotis igitur, quae sola ornamenta poetis usitata esse 
videntur, haud plura aut turpiora vitia sceleraque a 
Claudiano, quam a ceteris fontibus Kufino imputari in- 
venimus: imrao unius sceleris, Promoti necati criminis, 
Claudiani silentio eum absolvi deinonstrasse mihi videor *). 

Iam de bello Gildonico nonnulla mihi dicenda sunt; 
quod bis narrat Claudianus et toto carmine, quod in- 
scriptum est „I)e bello Gildonico" et in eorum, quac 
de laudibus Stiliconis agunt, carniinum primo libro 2 ). 
Priori carmine cum exercitus ad bellum gerendum emis- 
sus sat magnus ct validus describatur, quippe qui copiis 
Troiam eversuris comparetur, portu Pisaeo navium mul- 
titudincni non complectente 3 ), altera descriptione ipse 
refellere videtur priorem narrans prudenti consilio non 
omnes copias a Stilicone missas esse, ne hostis ad des- 
perationem adductus omnia deleat et subvertat 1 ): acutis 
igitur verbis: „ne timeare times" exercitum formidabilem 
fuisse negare videtur. Iam si studium illud omnia 
augendi et exaggerandi in Claudiano conspicuum respi- 
cis, huic studio priorcm descriptioncm attribuas, alteram 
veram putes, quam aperta expeditionis tenuitas ei quasi 
invito extorserit. Quomodo Gibbonium et Schulzium 
iudicasse video 5 ). At perspectis illis carminibus Clau- 
dianique ingenio prorsus aliter iudicaudum esse arbi- 
tror. Quaeratur enim oportet, quid utraque descriptione 
poeta voluerit. Carmine, quod inscriptum est „de bello 
Gildonico u ipsam, quae re vera facta est, expeditionem 
laudibus celebrare studet usitatis ornamentis et rhetori- 

J ) Cf. pag. 12. 2 ) Claud. De laud. Stil. I, 246-385. 

3 ) Claud. De bello Gildon. 482—485. 

4 ) Claud. De laud. Stil. I, 335-346. 

5 ) Gibbon V, XXX, p. 167, note 45; Schulze p. 67. 

cis floribus adhibitis, in altero vero carmine Stiliconem 
praedicaturus , qui expeditioni non interfuit, id ipsum, 
quod non interfuit, ut summam prudentiam laudare stu- 
det. Nec igitur invitus aut rei aperto statu coactus 
Claudianus profitetur belli apparatum tenuem fuisse, sed 
bono consilio eam non gravissimam nec in qua omnis 
spes posita fuerit describit. Si enim omnes vel pluri- 
mas vires in Africam tum missas esse poeta narrasset, 
in hac expeditione etiam totius belli exitum positum 
fuisse professus esset. Huic vero ipsi sententiae occur- 
rere eum voluisse versus illi satis iam ostendunt, qui- 
bus ipsius expeditionis gloriam ac victoriae gravitatein 
diminuens aperte contendit, etiamsi illa ad irritum ceci- 
disset, alias iam classes maioremque ducem venturos 
fuisse 1 ). Cuius modi cogitationes cur omnino protulit, 
si expeditionem ipsam praedicare studebat? Nonne sicut 
in carmine de bello Gildonieo scripto etiam in hoc car- 
mine expeditionis mediocrem apparatum silentio praete- 
rire ei liccbat? Sed voluit hoc carmine omnia, quibus 
expeditio instituebatur, Stiliconis consilia nec expeditio- 
nem ipsam aut felicem pugnam praedicare, quippe cuius 
laus non Stiliconi sed Mascezeli duci tribuenda esset. 
Cuius gloria ne nimis splendida eniteat, hic expeditio- 
nem illius virtute prosperam parvi aestimare studet et 
in ipso carmine „de bello Gildonico" inscripto, Masce- 
zelis nomen totamque personam in describendo apparatu 
prorsus negligit 2 ). Suadet quidem Stilico Honorio, ut 
Mascezeli bellum gerendum committat, sed ita, ut solam 
cius miseriam Gildonis fratris saevitia procreatara cau- 
sam faciat, cur ei res gerenda sit Honorio ipso prorsus 
indigna 3 ). Dein cum ipsum exercitum describat, legio- 
nes enumeret, iter militumque sermones fuse explicet, 

0 De laud. Stil. I, 363-368. *) De b. Gildon. 415-526. 
8 ) De b. Gildon. 379-415. 

ducis nullam mentionem facit. Quod callidum negligendi 
illius viri studium aperte demonstrat hunc Stiliconi mo- 
lestum fuisse, unde inanem illam de Mascezelis nece a 
Stilicone peracta fabulam ortam esse iam antea exposui *). 
Cum igitur ostendisse mibi videar, non coactum et in- 
vitum sed diligenti studio Stiliconem expeditionem ut SCavudUou 
mediocrem descripsisse, vix quisquam inde belli appara- 
tum re vera tenuem existimet. Nec Claudianus ipse 
parvum fuisse apparatum diserte dicit, scd non omnes 
copias missas esse; verba vero „ne timeare times" ad 
Stiliconis absentiam potius, quam ad copiarum tenuita- 
tem spectant. ' Dein credi non licet, gravissiini buius 
belli exitum incertae ac dubiae parvi exercitus expedi- 
tioni commissum esse, cum veloci victoria foedissima 
fames depellenda esset et ipse Claudianus fateatur, si 
tarde vieissent Romani, cladem potius, quam victoriam 
exstitisse 2 ) ; porro codex Theodosianus docet tum 
tirones undique delectos 3 ) et Zosimus multas copias 
emissas esse diserte narrat 4 ). Dicit quidem Orosius, 
cum V milibus militum Mascezelem vicisse 5 ); sed pri- 
mum ipse addit „ut aiunt", tum pius ille vir ubique 
mira dei beneficia piis hominibus tributa quasi investi- 
gans Mascezelis pietati singularem victoriam adscribere 
studet. Quam vero levis credulusque sit Orosius in nume- 
ris definiendis, ingcns illa, quam Heracliano tribuit, 
navium raultitudo docet ,: ): quae Heracliani expeditio a. ( 
CCCCXIII facta iam propius quam bcllum Gildonicum 
ab eo, quo sripsit Orosius, tempore aberat. — Vidimus 
igitur Claudiani carminibus recte perspectis Orosii de- 
scriptioncm minime comprobari. 

* 

») Cf. pag. 25. 2 ) De laud. Stil. I, 375. 1 
3 ) Cod. Theod. VU, XII, 12—14. 4 ) Zosiin. V, 11. 
6 ) Oros. VII, 36. 

6 ) Oros. VII, 42. Cf. Tilleraont V, P. III, p. 1296. 

Restat iam, ut pauca de bello Getico proferam, sed 
pauca tantum, cum plena et fusa eius deseriptio, quam 
sola Claudiani carmina nobis praebent, huius disputa- 
tionis fines excedant. Tribus quasi fragraentis Claudia- 
nus lioc bellum enarrat 1 ), quae e rerum et temporum 
ordine coniungamus. — Dilucida ubertate poeta ingen- 
tem Romanorum terrorem, turbatum et dissolutum rerum 
ordinem, plebis anxiae et effrcnatae tumultus describit; 
Roma iam capta et diruta putabatur, Romani Sardiniam, 
Corsicam, Gallias foeda fuga petituri erant. Solus Sti- 
lico ignavas et pavidas mentes coerccbat et ut exercitum 
colligeret Alpes trans^ressus barbaros in Vindelicia et 
Norico provinciis tumidos pacavit, modicum eorum de- 
lectum liabuit, finium omnia ])racsidia contraxit. Interea 
AJaricus in Liguriam ])rocesserat 2 ), cuius itineris causam 
apertam non explicat Claudianus; neque, ubi imperator 
tum commoratus sit, disertc narrat. Gibbonius Honorium 
Alarico adpropinquante Mediolano effugisse putat in Gal- 
liam profecturum, sed barbaris equitibus instantibus 
Astam in urbem Liguriae se coniecisse, quam Alaricus ob- 
sidere conatus esset 3 ). — Quam rerum descriptionem 
vebementer impugnat Ascbbacbius 4 ), qui Ravennam satis 
munitam Honorium confugisse iam codicis Theodos. auc- 
toritate concludit, qui legcs intra annos CCCCII et 
CCCCIII Ravennae editas esse doceat; Alaricum vero 
ideo non propius Romam aggressum csse, quod Stiliconem 
reversurum timuisset ct rebellantibus in Rhaetia barbaris 
oinnibusque, quas circa Danubium baberet, opibus artius 
et propius coniunctus esse studuisset. At primum bae 



') Claud. De b. Oet.; De VI cons. Hon. 127— 3:40, 436—490. 

2 ) De b. Get. 554—555; De VI cons. Hon. 443. 

3 ) Uibbon V, chap. XXX, 195—196. 

4 ) Aschbacb: Gesch. d. Westgothen, p. 73. 

ipsae causae per se nihil habent auctoritatis l ), praesertim 
cum iam una pugna apud Timavum flumen facta Alari- 
cum victorem exstitisse Claudianus aperte memoret 2 ), 
nec, si illas causas comprobatas existimes, satis liquet, 
cur non Mediolanum potius, quod nec satis munitum 
fuisse imperatoris fuga docet, quodque multo gravius 
meliusque pro illis Alarici studiis situm erat, vel aliud 
oppidum Alpibus vicinius obsidere conatus sit, quam 
Astam urbem trans Padum collocatam, Porro si Stili- 
conem veritus Alaricus nec adversus Romam progredi nec 
Ravennam oppugnare ausus esset, nonne Claudianus pavi- 
dum barbari ducis animum, qui Italiam ipsam laedere 
dubitasset, splendidissime descripsisset? Iam accedunt 
apertissima in Claudiani carminibus vestigia, quibus tta- 
. vennae imperatorem tum commorari non potuisse patet. 
Describit poeta bis 3 ) summum gaudium, quo imperator 
eiusque socii reversum Stiliconem exceperint pugna Pol- 
lentina nondum facta. Num vero ante hanc pugnam 
commissam Stiliconem Ravennam a Pollentino campo 
remotissimam venisse coniicere nobis licet? Dein Hono- 
rium tum, cum Stilico adveniret, ab hostibus conclusum 
et obsessum fuisse, Claudianus aperte docet. Si vero 
apud Ravennam Stilico in Alaricum incidit, quomodo ac 
quibus causis in remotam Liguriae partem profecti sunt? 
Ravennae igitur non commoratus est Honorius ; num for- 
tasse Mediolani mansisse et ab hostibus obsessus esse 
putandus est? Primum tanta constantia ab imperatoris 
Honorii animo aliena fuit, quem iam ante Stiliconem 
trans Alpes profectum in Galliam effugere voluisse Clau- 



*) Loca, unde leges datae sunt, in eod. Theodos. haud raro 
falsa sunt inscripta. Cf. Godofredi proll. in C. Th. 
») Claud. De b. Get. 562. 
•) Ibid. 453; De VI cons. Hon. 455. 

5 

dianus diserte narrat 1 ) et suae ipsiug tantum saluti 
consuluisse bellura post Stiliconis necem cura Alarico 
gestum nos docuit 2 ). Dein tara constantem imperatoris 
mentem Claudianus pro suo ingenio uberrime praedicasset. 
Tum quomodo in Pollentinum agrum venit Alaricus? 
Discessisse Alaricum haud prius, quam Stilico advenisset, 
versus supra commemorati docent. Nonne igitur poeta 
discessum illum ut ingenti, quo Stilico hostem perculit, 
tiinore procreatura descripsisset? Ac quid efficere et 
inipetrare voluit Alaricus Stiliconem effugiens et Liguriam 
petens ? Cur omnino tam callido silentio imperatoris res 
ac condicionem poeta quasi texit? Cum non proferat cau- 
sam, cur Astam urbem petierit Alaricus, ex iis, quas 
Claudiani carminibus in bistoriae usum arcessendis con- 
stituiraus legibus, hanc Honorio Romanisque contumelio- 
sam fuisse iure concludas. Quae omuia si reputamus, 
Gibbonii sententia prorsus comprobata nobis apparet. 

Haec hactenus. Restant quidem iara multa, quae 
certius requirunt iudicium e Claudiani carminibus sta- 
tuendura; sed hoc loco satis habeo, praecipuas quae ad 
Stiliconem pertinent quaestiones, ut potui, diiudicasse. 

*) ifl b. Get. 296. 
2 ) Cf. pag. 47. 

